recursal/SuperWikiNEXT-32B huggingface dataset:
**城南足球會**（粵拼：sing4 naam4 zuk1 kau4 wui2\*6）
（韓文：**성남 FC**／**城南FC***Seongnam FC*；英文：**Seongnam FC**），全名係**城南市民職業足球會**sing4 naam4 si5 man4 zik1 jip6 zuk1 kau4 wui2\*6（韓文：**성남 시민 프로축구단**／**城南市民Pro蹴球團***Seongnam Simin Peulochuggudan*），原名嗌**城南一和天馬**sing4 naam4 jat1 wo4 tin1 maa5（韓文：**성남일화천마**／**城南一和天馬***Seongnamilhwacheonma*；Seongnam Ilhwa Chunma），係南韓足協屬下嘅足球會，喺1989年成立，位置喺南韓京畿道城南市，主場係炭川綜合運動場。亦係經典K聯賽入面最成功嘅隊，曾經攞過7次K聯賽冠軍，並喺1995年同2010年做過亞洲冠軍。

史
-

其實呢間球會喺1989年成立，嗰時用咗漢城（今日嘅首爾）嘅東大門體育館（而家係東大門歷史文化公園）嚟做主場，重用咗「一和天馬」（韓文：일화천마）嘅名直到1995年攞咗第三個聯賽冠軍為止，由於主辦方喺1995年12月29號話要將三支漢城做主場嘅波隊搬出首都，結果球隊就搬到天安市，重改名做「天安一和天馬」。不過搬咗主場之後雖然喺1995年攞咗亞洲球會錦標（而家係亞洲冠軍盃）冠軍返嚟，但係1999年就聯賽包尾（嗰時嘅K聯賽冇升降級制度），結果波隊喺1999年12月27號搬到城南嗰邊重改埋名做「城南一和天馬」。改咗名之後佢攞咗2001——2003年嘅K聯賽（而家係經典K聯賽）冠軍。雖然係噉，但球會嘅創辦人成日唔搞足球，搞到好多人鬧。直到2014年11月29號，由於創辦人話放棄足球會，結果俾城南市政府收購而重組，重改名做而家嘅城南市民職業足球會。

2016年經典K聯賽，球會初期戰績排喺聯賽前五，同年9月12號簽咗金鶴范嚟執教，初期成績好地地，但季後賽後半段風雲突變，球會成績一度下滑。雖然幾經過努力請咗青年、少年隊教練嚟救返波隊成績，但到咗最後一輪同浦項製鐵嘅比賽踢完後，排行榜跌到倒數第二而參加升降級附加賽。隨後嘅升降級附加賽同江原FC對陣，雖然有先客後主嘅優勢，但最後作客0-0，主場1-1，因客場入波唔夠數而直接降級。

### 國外征戰

城南足球會喺亞冠方面，曾經喺2004年同2010年入過亞冠決賽，雖然喺2004年輸咗畀伊蒂哈德，但喺2010年搞掂咗索柏阿罕而攞咗冠軍，甚至喺嗰年嘅世俱盃攞埋第四。

用過嘅名
----

* 1989—1995：一和天馬
* 1996—1999：天安一和天馬
* 1999—2014：城南一和天馬
* 2014—而家：城南FC

用過嘅隊徽
-----

下面係城南足球會之前用過嘅隊徽

* 2000—20052000—2005
* 2006—20132006—2013

得獎記錄
----

呢間足球會喺2010年攞過亞冠嘅冠軍
* K聯賽
1 !1（7）：1993、1994、1995、2001、2002、2003、2006
02 !2nd（3）：1992、2007、2009
* 韓國足總盃
1 !1（3）：1999、2011、2014
02 !2nd（3）：1997、2000、2009
* 韓國聯賽盃
1 !1（3）：1992、2002、2004
02 !2nd（3）：1995、2000、2006
* 韓國超級盃（英文：Korean Super Cup）
1 !1（1）：2002
02 !2nd（2）：2002、2004
* 亞洲冠軍盃
1 !1（2）：1995、2010
02 !2nd（2）：1996-1997、2004年
* 亞洲超級盃
1 !1（1）：1996（英文：1996 Asian Super Cup）
* 亞非球會錦標（英文：Afro-Asian Club Championship）
02 !2nd（1）：1996
* 亞洲超級球會挑戰盃
1 !1（1）：2012
* 和平盃：
02 !2nd（1）：2012

註
-

1. ↑  〈성남시민축구단, 성남FC로 이름 지은 이유는?〉 (Korean). The Daily Sports Seoul. January 21, 2014. 原著喺2014年2月2號歸檔. 喺2015年6月5號搵到.`{{cite news}}`: CS1 maint: unrecognized language (link)
2. ↑  〈'사령탑 사라진' 성남, 승강PO 앞두고 날벼락〉. 《조이뉴스24》. 2016-11-17.
3. ↑  〈이재명 "성남FC 강등, 송구스럽지만 새롭게 태어나야"〉. 《한국일보》. 2016-11-21.

出面網頁
----

* 城南FC （韓文）

 

| 功績
 |
| --- |
| 上一任**泰國農民銀行** | **亞洲冠軍盃**1995～1996 | 下一任**浦項製鐵** |
| 上一任**浦項製鐵** | **亞洲冠軍盃**2010 | 下一任**薩德** |
一個商業典型家用鳥籠嘅例子
**觀鳥園**，又叫做**大鳥籠**，係一個大型觀鳥場所，係一個可容納一種或多種雀鳥飛行同棲息嘅空間。一般觀鳥園內都會栽種植物同營造自然環境，以配合雀鳥或遊客嘅需要。

由於雀鳥嘅價錢比哺乳動物平，加上養佢哋同保護佢哋嘅方法亦較簡單，所以十六世紀開始，鳥舍主人（多數係貴族）開始改養雀鳥，觀鳥園亦都應運而生。

種類
--

### 公眾性嘅觀鳥園

一般嘅觀鳥園可以喺眾多嘅公園或者動物園裏面搵到，而大型嘅觀鳥園裏面亦設有一條高架行人道，可以畀遊客穿梭喺園內樹冠同自然環境之間，就以香港為例，位於香港公園範圍嘅尤德觀鳥園，係以尤德爵士（1982年至1986年間任香港總督）命名嘅，喺1992年9月開放；海洋公園近大樹灣入口嘅「百鳥居」，亦都係同類設施，喺1987年5月開放。

#### 歷史

自遠古時代，人類為咗從雀鳥中得到食物，就開始困住佢哋嚟養，之後開始由食用改為觀賞用，部分嘅觀鳥園亦演變為雀鳥繁殖同教育中心，為雀鳥進行保護計劃。16世紀之後嘅歐洲，因為雀鳥比猛獸價錢平，管理又較易，亦逐漸成為動物園嘅飼養主流。

歷史最悠久嘅觀鳥園喺倫敦動物園，喺1829年建造。而設喺荷蘭鹿特丹動物園嘅大型觀鳥園，亦有相當長嘅歷史（1880年）。

喺美國，史密森尼動物公園喺1902年亦打造一間大型嘅觀鳥園。美國聖路易斯動物公園亦打造咗全世界規模最大嘅動觀鳥園。世界上最古老嘅動物園之一：比利時安特衞普嘅動物園，亦建設過咗一幢「雀鳥大樓」，亦係一種獨特嘅觀鳥園。法蘭克福動物園嘅觀鳥屋喺1961年建成，佢利用玻璃分隔雀鳥，可以見到翠鳥捉魚食嘅過程。

位於南非嘅「伊甸鳥園」，亦可能係現時最大嘅觀鳥園，佢喺2005年建造，裏面養咗200種逾3000隻唔同品種嘅雀鳥。

相
-

* 1904 Flight Cage聖路易斯動物園嘅大鳥籠1904 Flight Cage  
聖路易斯動物園嘅大鳥籠
* 新加坡裕廊飛禽公園嘅觀鳥園設有高架行人道新加坡裕廊飛禽公園嘅觀鳥園設有高架行人道
* Snowdon觀鳥園倫敦動物園Snowdon觀鳥園  
倫敦動物園
* 香港公園裏面嘅尤德觀鳥園內部香港公園裏面嘅尤德觀鳥園內部

參考
--

1. ↑  《動物園的歷史》ISBN 978-986-178-058-0
2. ↑  〈香港公園專題設施〉. 原著喺2009年7月29號歸檔. 喺2009年7月31號搵到.
3. ↑  國家動物公園報告（1887-1966），Smithsonian Institution Archives.
4. ↑  "European zoos", Life, Vol.25, No.23, December 6, 1948.

睇埋
--

* 動物園
* 尤德觀鳥園

出面網頁
----

|  |  |
| --- | --- |
|  | 維基同享有多媒體嘅嘢： **Aviary** |

* 1904 Flight Cage
* 1926 Scripps Aviary, San Diego Zoo
* Birds of Eden, a 2.176公頃（21,760平方米） aviary in South Africa
* Tracy Aviary
夏禮輔循環
**夏禮輔循環**【粵讀：haa⁶ lai⁵ fu⁶ ceon⁴ waan⁴，英文： **Krebs cycle**，亦稱為：**三羧酸循環**（**Tricarboxylic Acid Cycle**）或做**檸檬酸循環**（**Citric Acid Cycle**）】係需氧生物普遍存在嘅代謝途徑，因為響呢個循環，幾個主要嘅中間代謝物係含有三個羧基嘅檸檬酸，因此又叫做**檸檬酸循環**或者**三羧酸循環**。呢個循環係德國科學家夏禮輔發現嘅，所以叫做夏禮輔循環。夏禮輔循環係三大營養素（醣類、脂類同埋氨基酸）嘅最終代謝通路，又係醣類、脂類同氨基酸代謝聯繫嘅樞紐。

響夏禮輔循環，反應物葡萄糖或者脂肪酸會變成乙酰輔酶A。呢種「活化醋酸」（一分子輔酶同一個乙酰基相連），會喺循環過程分解產生最終產物二氧化碳兼且脫氫，質子將傳遞畀輔酶菸鹼醯胺腺嘌呤二核苷酸（NAD+）同黃素腺嘌呤（FAD），使佢哋成為NADH + H+同FADH2。 NADH + H+同FADH2會繼續響呼吸鏈被氧化成NAD+同FAD，兼且產生水。呢種受調節嘅「燃燒」會產生ATP，提供能量。

真核生物嘅線粒體同原核生物嘅細胞質係夏禮輔循環嘅場所。佢係呼吸作用過程入便嘅一步，但響需氧型生物，佢比呼吸鏈早發生。厭氧型生物就首先遵循同樣嘅途徑分解高能有機化合物，例如葡萄糖解，但之後並唔進行夏禮輔循環，而係進行唔需要氧氣參與嘅發酵過程。

響糖代謝過程入便嘅位置
-----------

夏禮輔循環係四步糖代謝（高能量碳鍵嘅斷裂）中嘅第三步。其餘三步係葡萄糖解、丙酮酸氧化脫羧同呼吸鏈（電子傳遞鏈）：

葡萄糖解→丙酮酸氧化脫羧→夏禮輔循環→呼吸鏈

夏禮輔循環入便嘅化學反應
------------

乙酰輔酶A 喺循環入便出現：檸檬酸（I）係循環嘅第一個產物（→圖1），佢係通過草酰乙酸（X）同埋乙酰輔酶A(XI)嘅乙酰基之間嘅縮合反應產生嘅。就好似上便講嘅咁樣，乙酰輔酶A係早先進行嘅葡萄糖解，蛋白質代謝或者脂肪酸代謝嘅一個產物（→圖2）。

夏禮輔循環

### 反應一覽

| 分子 | 酵素 | 反應類型 | 反應物／
輔助酵素 | 產物／
輔助酵素 |
| --- | --- | --- | --- | --- |
| I. 檸檬酸 | 1. 烏頭酸酶 | 脫水 |  | H2O |
| II. 順-烏頭酸 | 2. 烏頭酸酶 | 復水合 | H2O |  |
| III. 異檸檬酸 | 3. 異檸檬酸脫氫酶 | 氧化 | NAD+ | NADH+H+ |
| IV. 草酰琥珀酸 | 4. 異檸檬酸脫氫酶 | 脫羧 |  |  |
| V. α-酮戊二酸 | 5. α-酮戊二酸脫氫酶複合體 | 氧化脫羧 | NAD+
CoA-SH | NADH+H+
CO2 |
| VI. 琥珀酰輔酶A | 6. 琥珀酰輔酶A合成酶 | 底物水平磷酸化 | GDPPi | GTPCoA-SH |
| VII. 琥珀酸 | 7. 琥珀酸脫氫酶 | 氧化 | FAD+ | FADH2 |
| VIII. 延胡索酸 | 8. 延胡索酸酶 | 水合 | H2O
  |  |
| IX. L-蘋果酸 | 9. 蘋果酸脫氫酶 | 氧化 | NAD+ | NADH+H+ |
| X. 草酰乙酸 | 10. 檸檬酸合酶 | 加成 |  |  |
| XI. 乙酰輔酶A |  |  |  |  |

化學式概括
-----

夏禮輔循環（檸檬酸循環）全部反應嘅總和可以表示成：

Acetyl-CoA + 3 NAD+ + FAD + GDP + Pi + 2 H2O →  
 CoA-SH + 3 NADH + 3 H+ + FADH2 + GTP + 2 CO2
* 兩個碳原子以CO2嘅形式離開循環。循環最後草酰乙酸會再次產生，再次從乙酰輔酶A中得到兩個碳原子。亦即係講，一分子六碳化合物（檸檬酸）經過多步反應分解成一分子四碳化合物（草酰乙酸）。草酰乙酸會係接落嚟嘅反應入便遵循同樣嘅途徑獲得兩個碳原子，再次成為檸檬酸。
* 能量會喺接落嚟嘅其中一步反應入便以GTP嘅形式釋放（同ATP一樣，係細胞嘅能量貨幣）。但係循環入邊產生嘅氫載體（NADH + H+ and FADH2）將會喺細胞呼吸鏈釋放更多能量，呢個亦正係細胞呼吸嘅主要目的。檸檬酸循環嘅前提係，早先進行嘅葡萄糖解等過程能夠提供足夠嘅活化乙酸，以乙酰輔酶A嘅形式出現喺循環入邊。NADH + H+ 同FADH2係輔助酵素，佢哋可以攜帶質子同埋電子，並喺需要嘅時候釋放佢哋。
* 循環產生嘅總能量為一分子ATP（準確來講係：GTP），而細胞呼吸嘅全部四步反應（包括呼吸鏈入便嘅內呼吸），一個葡萄糖分子就可以產生38分子嘅ATP。（38係理想化化學計算嘅結果，實則數字約莫係32，如果進行蘋果酸穿梭就再減2（36或30）。

夏禮輔循環喺物質代謝嘅地位
-------------

|  |  |
| --- | --- |
|  | **圖2 :** 同三羧酸循環相聯繫嘅代謝途徑示意圖1. 蛋白質代謝：蛋白質分解成單個氨基酸
2. 脂肪酸代謝：脂肪酸嘅Beta-氧化 脂肪產生
3. 糖：葡萄糖解 直到丙酮酸
4. 氨基酸。
5. 乙酰輔酶A。
6. 丙酮酸。
7. 夏禮輔循環。
 |

圖2嘅上邊部分（數字1-3，咖啡色）係三大類營養物質蛋白質、脂肪同埋醣，佢哋將會被分解。

蛋白質最終分解成氨基酸（數字4），糖則分解成丙酮酸（數字6）。喺接落嚟嘅反應入便呢兩種產物會產生乙酰輔酶A（數字5）。

脂肪酸會通過Beta-氧化直接產生乙酰輔酶A。因此，乙酰輔酶A係三大代謝反應嘅中心分解產物。佢嘅乙酰基會再循環分解成二氧化碳，從而獲得能量（GTP，可轉化成ATP）同埋氫載體（NADH + H+, FADH2）。

至於喺循環中產生嘅氫原子，將會由輔助酵素攜帶至呼吸鏈，喺呼吸鏈嘅反應入便將會釋放大量嘅能量，並貯存響ATP分子入便。

交互式代謝途徑圖
--------

專畀專業人士參考，唔翻譯，點擊相關內容可以睇到詳細資料（比如酵素、基因、蛋白質）。 
*Click on genes, proteins and metabolites below to link to respective articles.* 



[[File:

 TCACycle_WP78

[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]
[[]]

TCACycle_WP78

|{{{bSize}}}px|alt=夏禮輔循環 編輯]]

夏禮輔循環 編輯

1. ↑  The interactive pathway map can be edited at WikiPathways: "TCACycle\_WP78".
喺物件導向編程上，一件**物件**（英文：**object**）係指一個類別（class）下嘅一個實例，具有某柞特定嘅變數（特性）同子程序（方法）。

概論
--

內文：物件導向編程同類別 (電腦科學)
物件導向編程（OOP）係一種編程範式，根基概念係類別（class）同物件。喺最基本嘅 OOP 當中，個程式裏面啲物件多數都係有返啲範本嚟參照造出嘅，呢啲範本就係所謂嘅類別－一個類別會講明屬於呢個類別嘅物件每一件會掕住嘅

* 變數（特性；attribute）、同埋
* 子程序（方法；method），

而一件物件就係佢所屬嗰個類別嘅一個實例（instance），即係按個類別嘅模嚟造出嘅。用以下嘅 MATLAB 碼做例子：

```
classdef BasicClass % 定義 BasicClass 呢個 class...
 properties % 呢個 class 有以下呢啲特性...
 Value {mustBeNumeric} % Value 係唯一一個特性，一定要係一個數...
 end
 methods % 呢個 class 有以下呢啲方法...
 function r = roundOff(obj) % 每個 function 都係一個方法...
 r = round([obj.Value],2);
 end
 function r = multiplyBy(obj,n)
 r = [obj.Value] \* n;
 end
 end
end

...

a = BasicClass; % 創造一件叫 a 嘅物件，件物件屬 BasicClass 呢個 class。
a.Value = pi/3; % a 嘅 Value 設做 pi/3（圓周率除 3）咁多。

```

OOP 嘅諗頭源自 1960 年代，到咗 1990 年代經已成為咗其中一種最重要嘅程式編寫範式。噉係因為事實表明喺好多應用上，類別同物件嘅做法都幫到手令個程式更加容易打理：舉例說明，想像有位遊戲製作師喺度編寫佢隻新遊戲嘅程式，佢想創造一個虛擬世界俾玩家喺裏面郁動；佢想個虛擬世界設計成好似一個現實嘅城市噉，度緊個城市其中一條街要點設計，佢想條街有幾架車泊咗喺度做佈景，佢可以設定一個「車」嘅類別，個類別每個實例都有「色水」同「位置」等嘅變數，然後叫個程式將「建構一個車嘅實例」呢樣嘢做三次－就唔使吓吓都重新打過「建構一個車嘅實例」嘅碼。有研究者指，依種程式寫法能夠令個程式嘅運作更加貼近現實世界嘅思維，而且彼此相關嘅資料同行為，都會歸一喺一件物件之內，會比較易管理。

物件同類別可以比喻成整餅；攞嚟造物件嘅類別就好似一個餅模可以造出好多同款唔同味嘅餅噉，個程式可以將嗰四件物體當成喺「顏色」呢個變數上唔同、但屬同一個類別嘅物件。

註釋
--

1. ↑  技術性啲噉講，個類別有嗰啲變數就係所謂嘅類別變數，而是但搵個類別變數 `X`，個類別嘅每個實例都會有一個對應嘅實例變數 `Instance.X`。

睇埋
--

* 物件導向編程
* 數據結構
* 遊戲編程

參攷
--

1. ↑  Booch, Grady (1986). *Software Engineering with Ada*. Addison Wesley. p. 220.
2. ↑  Kindler, E.; Krivy, I. (2011). "Object-Oriented Simulation of systems with sophisticated control". *International Journal of General Systems*: 313–343.
3. ↑  Lewis, John; Loftus, William (2008). *Java Software Solutions Foundations of Programming Design* (6th ed). Pearson Education Inc. ISBN 978-0-321-53205-3. section 1.6 "Object-Oriented Programming".
4. ↑  McCarthy, John; Abrahams, Paul W.; Edwards, Daniel J.; Hart, swapnil d.; Levin, Michael I. (1962). *LISP 1.5 Programmer's Manual*. MIT Press. p. 105. ISBN 978-0-262-13011-0. Object - a synonym for atomic symbol.
5. ↑  Quick Tip: Intro to Object-Oriented Programming for Game Development.
6. ↑  Jacobson, Ivar (1992). *Object-Oriented Software Engineering: A Use Case-Driven Approach*. Addison-Wesley.
**物件組成**（英文：**object composition**）係物件導向編程（OOP）上嘅一個概念，廣義上係泛指將啲物件或者資料類型砌埋一齊組成更加複雜嘅物件。

基礎
--

內文：物件導向編程、物件 (電腦科學)同類別 (電腦科學)
舉例說明，想像家陣有個人想編寫一個資訊系統程式，用嚟記住一間企業啲員工嘅個人資料，佢個程式可能會一段好似以下噉嘅 Python 碼：

```
class Employee:
    def \_\_init\_\_(self, id, name):
        self.id = id
        self.name = name
        self.address = None

```

上述段碼做嘅係定義 `Employee`（員工）呢個類別，個類別由幾個特性、方法同物件組成，當中 `address` 可以係一件物件，又會有 `street`（街名）同 `city`（城市）等嘅組成部份。

物件結合
----

喺再進階啲嘅應用當中仲有所謂嘅物件結合（object aggregation）：物件結合意思係指件複雜物件 `com` 由多件物件組成，但 `com` 並唔「擁有」啲組成部份－當 `com` 俾人剷走嗰陣，如果用嘅係物件組成，組成 `com` 啲物件都會跟住被剷走，但喺物件結合之下，啲組成部份並唔隸屬於 `com`，就算 `com` 俾人剷走，啲組成部份仲可以繼續噉存在。事實係有好多行 OOP 嘅程式語言都有陳述式專門做物件結合，例如想像一間大學又想整資訊系統記住啲員工嘅個資，可能會寫好似以下噉嘅 C++ 碼：

```
class Professor; // Professor（教授）呢個類別喺個程式嘅第度定義咗，為咗慳篇幅呢度唔詳講。

class Department { // 定義 Department（部門）呢個類別...
 public:
 Department(const std::string& title): title\_(title) {}

 private: // 物件結合：Professor 組成 Department 呢個類別，不過就算一個部門執咗，大學可能仲會想留住班教授同佢哋啲個資，調佢哋去第個部門。
 std::vector<std::weak\_ptr<Professor>> members\_;
 const std::string title\_;
};

```

睇埋
--

* 物件導向編程

參攷
--

1. 1 2  Yaiser, Michelle. "*Object-oriented programming concepts: Composition and aggregation*". Archived from the original on April 8, 2015. There is a closely related concept to composition called aggregation. In conversation the differences between composition and aggregation are often ignored.
2. 1 2  Composition in Python. *Real Python*.
區家麟主持2020年香港立法會選舉民主派初選論壇
**區家麟**博士（1968年—）係香港資深新聞工作者，曾經喺無綫新聞擔任時事節目監製同埋《新聞透視》主持，第二屆「中大新聞獎」電子傳媒組嘅得獎者，佢曾經獲選為史丹福大學奈特學人，去咗美國進修一年。

新聞工作者生涯
-------

佢喺2010年離開無綫新聞，同年9月開始喺香港中文大學修讀新聞博士課程，2016年畢業。

關注議題
----

佢關注香港嘅新聞自由同假新聞問題，有份參與創立事實查核實驗室，有時會就呢啲問題發表分析同意見。例如喺雨傘革命嗰陣，佢就曾經分析當時唔同嘅謠言，形容呢啲謠言嘅散播有組織有計劃，識得講故仔，有畫面感有細節，仿真度極高，渠道亦揀得好。

言論自由多次被打壓
---------

喺內容同審議過程都具有爭議嘅《港版國安法》被通過後，區家麟嘅言論自由面對一定嘅打壓。

### 忽然被港台封咪

2021年6月28號，區家麟主持11年嘅《自由風自由phone》前大半個鐘，突然接獲港台通知當日為最後一日主持節目。佢回應話原因「心知肚明」，認為係有人唔鍾意佢喺電台以外撰寫文章監督政府、批評施政嘅言論，而港台管理層又較敏感，唔能夠接受佢嘅評論，認為事件係百分百政治判斷。親中派傳媒人原姿晴就話佢主持節目嗰陣扭曲《防止賄賂條例》無監管特首涉誤導港人，又偏袒違反《港區國安法》嫌犯黎智英，無遵循《香港電台約章》，因此應該被封咪。

### 著作《二十道陰影下的自由—香港新聞審查日常》被康文署圖書館打壓

參考
--

1. ↑  盧愛玲 (2010-04-20). 〈新聞卸妝油——區仔返中大唸博士〉. 《《[[頭條日報]]》》 (繁體中文). p. 第30頁. 原先內容歸檔喺2018-08-19. 喺2018-08-19搵到. `{{cite news}}`: Cite has empty unknown parameter: `|dead-url=` (help)
2. ↑  〈關於我們〉. 《Factcheck Lab 事實查核實驗室》 (香港中文). 喺2020-11-03搵到.
3. ↑  〈令我心寒的一段錄音 | 區家麟〉. 《香港獨立媒體網》. 喺2021-03-06搵到.
4. ↑  〈獲港台通知不再主持節目 區家麟：百分百政治判斷 - RTHK〉. 《香港電台》 (臺灣中文). 喺2021-06-28搵到.
5. ↑  〈【來論】回歸．初心．洗心革面〉. 《巴士的報》. 2021-07-01. 喺2021-10-13搵到.
| How to read a taxoboxHow to read a taxobox**太平洋麵包樹** |
| --- |
| 喺大溪地種嘅太平洋麵包樹喺大溪地種嘅太平洋麵包樹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 蔷薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 波羅蜜屬 *Artocarpus* |
|
|
|
|
|
|
|
| 種 | **太平洋麵包樹 *A. altilis*** |
|

 |
|
| 二元學名 |
| ***Artocarpus altilis***(柏堅臣) Fosberg |
|
|
|
|
|
|
|
|
|
|
|
|
|
|
|

**太平洋麵包樹**（粵拼：taai3 ping4 joeng4 min6 baau1 syu6；學名：*Artocarpus altilis*），舊稱**麵包樹**，又叫**羅蜜樹**（lo4 mat6 syu6）、**馬檳榔**（maa5 ban1 long4）、**麵磅樹**（min6 bong6 syu6），英文系國家又叫**breadfruit**，係桑科菠蘿蜜屬嘅四季常綠大喬木。原產馬來半島同埋波利尼西亞，後來因人類傳播而分佈到波利尼西亞、印度南部、加勒比地區等熱帶地區。而家喺印度南邊、斯里蘭卡、巴西、非洲熱帶同亞熱帶地區、臺灣、中國嘅廣東、南太平洋嘅熱帶島國、馬來半島都可以搵到。

樣
-

植株一般高6～10米，最高去到35m，公乸同樹，樹幹比較粗兼枝葉多。葉大而靚兼一葉三色，互生兼革質，樣屬菱形到橢圓，長1～5dm。花嘅方面，樹公叢集成波形，樹乸集成穗狀。果係一個花序形成嘅聚花果，大細冇固定，大嘅有足球咁大，細嘅得柑桔咁細，最重有20公斤 （44磅，40市斤）咁重；結果期從每年11月到第二年7月，一年可以收穫3次，而且同大樹菠蘿一樣，從樹幹上到根都可以結果。果肉比較多兼香甜。每樖樹可以出麵包果有60～70年咁長。

適應環境
----

植株鍾意喺有陽光、高溫兼潮濕嘅地方生，亦鍾意喺土層好深兼肥泥地生，但唔禁kam1凍。

用途
--

佢嘅果既可以食，又可以整果醬同酒。風味雖然同麵包差唔多，但喺樹上摘熟咗啲麵包果必須要煮熟先可以食。

相
-

### 植株

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 喺美國夏威夷檀香山種嘅麵包樹 |
| 喺美國夏威夷檀香山種嘅麵包樹  |

|  |
| --- |
| 樹幹 |
| 樹幹  |

|  |
| --- |
| 樹上啲枝葉 |
| 樹上啲枝葉  |

|  |
| --- |
| 果（未熟之前） |
| 果（未熟之前）  |

|  |
| --- |
| 果（熟咗之後） |
| 果（熟咗之後）  |

 |

### 用途

|  |  |  |  |  |
| --- | --- | --- | --- | --- |
| 

|  |
| --- |
| 喺南亞當地一間市場入面賣嘅麵包樹果 |
| 喺南亞當地一間市場入面賣嘅麵包樹果  |

|  |
| --- |
| 喺南美洲，當地有人試過用火燒麵包樹啲果。 |
| 喺南美洲，當地有人試過用火燒麵包樹啲果。  |

 |

有關嘅書
----

* 中国少年儿童百科全书 自然·环境 第450～451页　浙江教育出版社　　ISBN 7-5338-1946-2/G·1942
* 海南植物名录 第223页　中国科技出版社　　ISBN 978-7-03-036919-2
* 《台灣蔬果實用百科第三輯》，薛聰賢 著，薛聰賢出版社，2003年
* 珍奇植物 第138页　华中科技大学出版社　　ISBN 978-7-5609-7904-5

連出去
---

|  |  |
| --- | --- |
|  | 維基同享有多媒體嘅嘢： **麵包樹** |

|  |  |
| --- | --- |
|  | 維基物種有資料講：***麵包樹*** |

* 麵包樹 認識植物
* Artocarpus communis（中文名：面包树） 中国植物主题数据库
* Artocarpus communis J. R. Forst. et G. Forst. 面包树 中国自然标本馆
* 面包树 全球花木网
**區子安**，香港親中派政治人物，佛山市政協委員、意大利聯合聖保羅銀行資本市場業務主管。

早年生涯
----

佢早年就讀九龍華仁書院，之後喺美國升讀大學再回港。

個人參與團體組織及職位
-----------

* 香港南區工商業聯合總會常務副主席
* 香港佛山社團總會會董會副主席

選舉立場同經歷
-------

佢係香港親中派人士，曾經喺一次訪問入面形容2014年嘅民主運動雨傘革命係非法，又形容香港反送中運動係『黑暴』。

佢曾經支持北京未經諮詢或香港人同意，強行修改香港選舉制度大幅度削減直選議席，同埋所謂『愛國者治港』主張。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

參考
--

1. 1 2 3 4  香港01, 香港選舉委員會 2021 專頁 |. 〈選委會選舉 2021 | 候選人資料：區子安 | 香港01〉. 《香港選舉委員會 2021 專頁》. 喺2022-10-01搵到.
2. 1 2  〈區子安：善用佛山優勢資源 推動香港青年工作〉. 《香港文匯網》 (中文). 喺2022-10-01搵到.
3. ↑  〈香港島各界聯合會〉. *hkisland.org*. 喺2022-10-01搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
搵緊神秘生物嘅話，請睇〈**肉靈芝**〉。
**太歲**，又叫**歲陰**，虛星之一，後為神祗，如帝王一樣，統領四時。

太歲緣起歲星，歲星即係木星。古人觀天定時，歲星約莫十二歲行黃道一週，是為一辰。歲同年相近，而一歲為日行黃道一週。如冬至到冬至。歲星在黃道十二方位，就代表一歲，十二歲一週。之不過歲星實情行快少少，行快千分之廿二，唔夠十二。八十六年多之後，就會超一次，是為超辰。後漢書寫一百四十四年，寫多咗。

隨住算法推步，日益進步，又有咁問題，就虛構一星，叫太歲。太歲行十二歲，無多無少。

太歲既然咁重要，以後所有曆都會跟住佢。曆年起首一定有太歲在某干支，而某干支就係年干支。古人信日月星辰都有靈，久而久之，就附會成神話，道教亦發揚光大。太歲有如帝王，平民百姓受唔起，要迴避，最後變成禁忌，有犯太歲之說。後來太歲，六十甲子、六十歲、六十神祗，個個有名有姓。

太歲所在有十二次，有特別嘅名，《爾雅》《史記》都有寫，用字稍稍唔同。後尾從簡，都用晒干支。

參考
--

* 陳峻誌：《太歲信仰研究》（*A Study on Religious Belief about Tai-sui*）中興大學/文學院/中國文學系所/95/碩士。

睇埋
--

* 犯太歲
* 攝太歲
* 安太歲
* 六十甲子神一覽
* 木星
* 肉靈芝
* 八字命學
| How to read a taxoboxHow to read a taxobox**馬纓丹** |
| --- |
| 馬櫻丹嘅花同葉馬櫻丹嘅花同葉 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 馬鞭草科 Verbenaceae |
|
|
|
|
|
| 屬 | 馬纓丹屬 *Lantana* |
|
|
|
|
|
|
|
| 種 | **馬纓丹 *L. camara*** |
|

 |
|
| 二元學名 |
| ***Lantana camara***L. |
|
|
|
|
|
|
|
|
|
|
|
|
|
|
| 別名 |
| *Lantana aculeata* L.
*Camara vulgaris*  |

**馬纓丹**（粵拼：maa5 jing1 daan1；學名：*Lantana camara*），可以寫做**馬櫻丹**；第個名係**五色梅**（ng5 sik1 mui4）、**五龍蘭**（ng5 lung4 laan4）、**如意草**（jyu4 ji3 cou2）、**五彩花**（ng5 coi2 faa1）、**臭草**（cau3 cou2）、**臭金鳳**（cau3 gam1 fung6）、**五雷丹**（ng5 leoi4 daan1）、**五色繡球**（ng5 sik1 sau3 kau4）、**變色草**（bin3 sik1 cou2）；客家話嗰邊嗌**綿鼻公花**（閩南話：**Ngó͘-lêng-lân**），係馬鞭草科馬纓丹屬嘅常綠灌木或半藤狀灌木，原產地喺美洲嘅熱帶地區。而家喺香港、夏威夷、臺灣、澳洲、肯雅、錫蘭、澳洲等地都可以搵到佢。

另外，呢種植物喺部分地區甚至威脅到原生品種。

形態
--

佢嘅樹枝同莖都有倒刺，而樹葉係對生品種，葉片係好似個大嘅蛋噉，先端比較尖；而葉面比較粗糙嘅葉邊地方就好似把镼嘅鋸噉，有明顯嘅葉脈響度。而花有好多隻色，大多數係橙、紅、黃、白、紫同粉紅，另外重有混一色嘅花，就係睇種植環境同陽光照射程度嚟分，有啲花啱開嗰時係黃，開嗮花之後變橙或先橙後紅或先白後粉紅嘅品種。而花期方面，每個月都有花開。佢結嘅果方面，生嗰時係綠，熟嗰時係黑。

習性
--

呢種植物嘅生命力都好犀利吓，甚至好禁（kam1）旱添，但係成樖嘢係粗生粗養嘅品種，傳播性都好犀利吓。由於佢嘅排他性好犀利吓，所以種馬櫻丹嗰時，要確保佢周圍成日都冇其它植物響佢附近。

藥用價值
----

馬纓丹嘅根、葉、花、都可以做藥。佢有以下呢啲功效：

| 部位 | 功效 |
| --- | --- |
| 花 | 清熱，止血。 |
| 葉 | 清熱解毒，祛風止痕。 |
| 根 | 清熱瀉火，解毒散結。 |

毒性
--

馬纓丹嘅莖同果有毒，唔食得。雖然雀仔同蝴蝶食咗佢嘅莖同果係冇乜事，但如估俾人畜或其它哺乳動物食咗佢嘅話，會搞出便秘、發燒、光過敏、膽囊麻痺或內分泌失調、黃疸呢啲病，最後發展到因為肝腎衰竭而導致死亡嘅嘢。

生態
--

由於呢種植物有好多倒刺響度，所以一般嘅動物都好難直接踩或行過「馬纓丹關」，但係蝴蝶類鍾意留喺佢上邊，重要幾時都見到咁滯，影響到雀嘅習性。

各地狀況
----

### 香港

香港見馬纓丹，花黃到紅都有，低到海邊有，山到高處亦有，但多數近村。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 馬纓丹嘅橙花同黃花品種，喺未開花嗰時都係紅花品種。 |
| 馬纓丹嘅橙花同黃花品種，喺未開花嗰時都係紅花品種。  |

|  |
| --- |
| 馬纓丹嘅白花同粉紅花品種 |
| 馬纓丹嘅白花同粉紅花品種  |

|  |
| --- |
| 花同葉 |
| 花同葉  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗嗰時） |
| 果（熟咗嗰時）  |

 |

有關嘅書
----

* 胡秀英、華樂庭夫人. 《華南暨香港四季花畫譜》.
* 《香港有毒植物》，何孟恆著，香港市政局印製1988年發行
* 佐佐木舜一. 《臺灣植物名彙》. p. 352. Lantana camara, Linn. Ngó͘-lêng-lân 五龍蘭
* Munir A (1996). "A taxonomic review of Lantana camara L. and L. montevidensis (Spreng.) Briq. (Verbenaceae) in Australia". *Journal of the Adelaide Botanic Gardens*. **17**: 1–27.

註
-

1. ↑  [ *Lantana camara*.]|url= 互聯網檔案館嘅歸檔，歸檔日期2015年9月24號，. Germplasm Resources Information Network (GRIN).
2. ↑  "Global Invasive Species Database". issg.org.uk. 原著喺2014-04-07歸檔. 喺2014-03-22搵到.

出面網頁
----

|  |  |
| --- | --- |
|  | 維基物種有資料講：***馬纓丹*** |

|  |  |
| --- | --- |
|  | 維基同享有多媒體嘅嘢：**馬纓丹** |

* （白話文）馬櫻丹1
* （白話文）馬櫻丹2
* （白話文）馬櫻丹3
* （白話文）馬櫻丹4
* （白話文）馬櫻丹5
* （白話文）馬櫻丹6
* （白話文）馬櫻丹7
* （繁體中文）（英文）五色梅 Wusemei 藥用植物圖像數據庫 (香港浸會大學中醫藥學院)
* （正體中文 - 台灣）馬櫻丹毒性的詳細解說
* 嘉義高中馬櫻丹的說明
* ランタナ　国立環境研究所 侵入生物DB
搵緊第二樣意思嘅話，請睇〈**南北朝 (搞清楚)**〉。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**南北朝**（420年—589年）係夾住東晉至到隋唐嘅一段多國分立時代，由420年劉宋立國開始，至到589年隋朝滅咗南陳為止。因為大體上都係南北對峙，所以叫南北朝。

**南朝**（420年—589年）包括宋、齊、梁、陳等四個朝代；**北朝**（439年—589年）就包含北魏、東魏、西魏、北齊同埋北周等五個朝代，而隋朝就唔計。

歷史
--

### 南朝

南朝主要係由一啲出身唔係咁好嘅寒門統治。話說喺東晉後期，一啲世家大族懶得去管理軍隊，所以成日安排啲寒門出任軍職。其中一個就係劉宋嘅君主劉裕。佢喺420年篡東晉帝位，做咗皇帝，國號「宋」。

雖然係咁，世家大族始終都好有影響力。而南朝整體上都係喺皇位爭奪之中度過，成日都互相動武。結果南朝越嚟越亂，最後到南陳嗰陣，就淨係靠條長江防守住。

### 北朝

北朝係由一班胡族人所統治嘅。大概喺439年，北方由鮮卑族拓跋氏統一咗。鮮卑族同埋一班胡族人，因為長期住喺黃河一帶，逐漸受到漢族文化影響。所以一開始就推行漢化政策，又建立均田制等等嘅稅收制度。

之但係因為唔同種族，北魏後期嘅朝政越嚟越差，最後分裂成東魏同埋西魏。後來兩個分別由北齊同北周取代。無耐北周消滅咗北齊，北方再度統一。

北朝經過咗百幾年，胡族同漢族之間開始有所融和。一啲胡人終於變得同漢族人無分別，而漢族人喺北朝亦都掌握咗軍事大權。到隋朝取代北周，發兵攻打南朝，再次一統中原。
鳥瞰新市鎮，自北望南。近為上水，遠為粉嶺。
**粉嶺及上水新市鎮**，香港新市鎮之一，有諸多寫法。新市鎮地處新界北地，起自當地兩大鄉，粉嶺同上水，本身依帶有墟市，有一啲唐樓，粉嶺有聯和墟，上水有石湖墟，以此開托新城亦屬自然。新市鎮以九廣鐵路粉嶺火車站同上水火車站為中心，擴展出去。一九七八年，香港政府以彩園邨為開端，將依帶化成都市。

香港新市鎮規模，喺世界為城市級別，並唔係鎮，故此，粉嶺及上水新市鎮都歸入城市類別。城佔地七百八十公頃。二〇一六年政府統計署做中期人口統計，城內大約有二十六萬人。

由於粉嶺及上水新市鎮，有兩個龍頭，中間夾雜好多鄕村，有啲人會分開叫**粉嶺新市鎮**同**上水新市鎮**。

行政上歸北區，代議政制歸北區區議會。

文
-

新市鎮英文叫**Fanling/Sheung Shui New Town**。個名取自英國人習慣，由於香港人見斜綫符號，意思同用法，通通都唔清唔楚，唐文更加無佢用法。故此翻譯唐字會帶來一啲困難。官方都不一致，會有唐英皆錯嘅情況。

英文斜綫插喺字間，是為逗號代替品，或為及（and）字嘅省畧，按習慣，前後都唔可以加空白。有啲加空白，寫做**Fanling / Sheung Shui New Town**之類，咁唔啱英文文法。英文維基百科，直情唔用斜號，索性改成**Fanling-Sheung Shui New Town**。

英文意思都搞錯，唐字繙譯亦都好混亂。斜綫喺唐文，唔係標點符號，而係特殊符號。兩個字之間，多數視為選項，用咗會引來誤解。若搬字過紙，會寫「**粉嶺/上水新市鎮**」，唐人睇落來會當咗佢選項 ，其他寫法，睇成選項咁寫，加空白寫成「**粉嶺 / 上水新市鎮**」，或全形標點，「**粉嶺／上水新市鎮**」。亦有按唐字文法，寫為**粉嶺上水新市鎮**，或寫做**粉嶺及上水新市鎮**。

地理
--

粉嶺上水位處沖積平原，夾雜山嶺。平原為深圳河支流，梧桐河同雙魚河沖積而成。

史
-

大清此地為雙魚約之內。一八九九年，英國得到新界之後，一九一〇年起咗九廣鐵路，先設上水火車站，後設粉嶺火車站，設喺上水鄕同粉嶺圍附近，為依帶有交通之便。咁上下時間，九龍深水埗起嘅大埔道同青山道，亦喺處駁通，環通新界。自始石湖墟同聯和墟，亦有所發展。

第二次世界大戰之後，香港有好多難民湧入，接住就係嬰兒潮，市區住得好迫。繼荃灣同沙田之後，香港政府又再拓展其他新市鎮。上水粉嶺雖則離市區甚遠，但有公路同鐵路之便，就選為新一期新市鎮。一九七八年，興建上水彩園邨，一九八二年落成，可謂新市鎮先聲。邨原為菜園村地，就近上水火車站，為開始嘅好地方。一九八四年，粉嶺火車站附近，祥華邨落成。接住八十年代中，新市鎮到處大興土木。 一九八六年有上水天平邨。一九八九年有上水太平邨。

進度而言，上水快過粉嶺。粉嶺發展轉向粉嶺火車站南面，和合石以北一帶，原本百福村、田心村、畫眉山村地方，發展稱為粉嶺南。一九九〇年，華明邨落成。一九九五年有華心邨。另外，一九九四年火車站西北有嘉福邨。

同期，粉嶺聯和墟嗰邊，又開始大興土木。一九九三年有榮福中心，一九九六年有榮輝中心。

一九九七年，香港主權移交後，新市鎮繼續擴展。

攷
-

1. ↑  〈立法會十六題：新界東北新發展區規劃及工程研究〉.
2. ↑  〈香港新市鎮人口〉 (PDF).
3. ↑  〈它們是標點符號嗎？〉.

座標: 22°30′06″N 114°07′44″E﻿ / ﻿22.5017°N 114.129°E﻿ / 22.5017; 114.129
喺運算理論上，**時間複雜度**si4 gaan3 fuk1 zaap6 dou6（英文：**time complexity**）係運算複雜度嘅一種，指行一段演算法要用嘅時間。

概論
--

睇埋：運算複雜度
喺實際應用上，一段演算法嘅時間複雜度唔會寫做「實際行段演算法需要幾耐時間」，而係會攞大 O 符號嚟表示嘅。要衡量一段演算法嘅時間複雜度，可以將段演算法寫做虛擬碼，然後再檢驗啲碼。設一條陣列 `arr`，條陣列係段演算法嘅 input，長度係 `n` ：  

```
 statement1;
 statement2;
 statement3;

```

好似以上嘅「就噉行幾行陳述式」嘅碼，無論 `n` 係幾多都一樣係行一次，所以複雜度係 {\displaystyle O(1)}，而好似以下噉嘅碼（睇埋 foreach 嘅概念）：  

```
 同 arr 入面每嚿嘢，做
 statement4;

```

上面嘅碼會將 `statement4` 行 `n` 咁多次，所以複雜度係 {\displaystyle O(n)}... 如此類推。

多項式時間
-----

多項式時間（polynomial time）：如果話一段演算法係多項式時間，即係話段演算法「要行幾耐」嘅上限係 {\displaystyle T(n)=O(n^{k})}，當中 {\displaystyle k} 係某個正嘅常數。

睇埋
--

* 運算複雜度
* 空間複雜度
* 軟件最佳化

攷
-

1. ↑  Sipser, Michael (2006). Introduction to the Theory of Computation. Course Technology Inc.
2. ↑  Kuo, W. & Zuo, M. J. (2003). *Optimal reliability modeling: principles and applications*. John Wiley & Sons.
3. 1 2  How to find time complexity of an algorithm?. *Adrian Mejia*.
4. ↑  Sipser, Michael (2006). *Introduction to the Theory of Computation*. Course Technology Inc.
問題
--

Jules Henri Poincare喺1904年嘅猜想：

* 任何一個三維流形，如果佢嘅所有同倫群都同三維球面嘅同倫群無分別（第一同第二個同倫群都要係零），咁佢就同三維球面同胚 -- 即係係拓撲學上冇分別。

阿 Jules Henri 本係1900年希望同調群零（唔使同倫群零，一個弱啲嘅條件）就夠， 但佢自己好快發現咗個反例 -- 著名嘅龐加萊同調球（又叫正十二面體空間）。

問題可簡化成

* 任何一個三維流形，如果佢係一個單連通流形（即渠上面所有閉曲線都可縮成一點），咁佢就同三維球面同胚。

龐加萊猜想難係邊道?
----------

可能因為條問題太簡單，所以難入手。
雖然佢嘅高維數姐妹題， 分別由兩位天才 Stephen Smale（五維以上，1960's） 同Michael Freedman（四維，1982）解決；但係嗰的方法喺三維行唔通。（想知詳情嘅讀者可問一問丘成桐教授）

William Thurston出場：三維流形幾何化構想
----------------------------

1970年代，William Thurston 提出：任何一個三維流形都可以被切成幾舊，每舊都屬於佢指定嘅八種類型幾何之一。

龐加萊猜想係幾何化構想嘅特例；（Geometrization Conjecture => Poincare's Conjecture）。

Richard Hamilton出場: Ricci 流
---------------------------

{\displaystyle \partial \_{t}g\_{ij}=-2R\_{ij}}
Hamilton 嘅構想唔太難理解。佢要個三維流形嘅度量 gij 沿一特定方向變化 （即係 Ricci 流; "Ricci" 指Ricci張量 Rij；可變量 t 係「時間」），嘗試令到個三維流形平平均均，睇渠到極限時變成點樣。但一邊平另一邊又可能會突起，所以中途可能會產生 奇異集 （singularity），咁就要切開佢。到最後， 你會得到三維流形嘅自然分解，實現 Thurston 嘅構想.

但實行起來就有好多技術問題，例如：中途會產生邊種奇異集? 點樣控制? 想知詳情嘅讀者可問一問專家.（例如，寫個電郵畀Grisha）。

Grisha Perelman 出場: 塌縮控制/regularity 估計?
---------------------------------------

係2002年，聖彼得堡Steklov數學院嘅Grigory Perelman（一位研究Alexandroff 空間同埋 Ricci 流嘅專家）係 www.arXiv.org 出咗篇文章，入面第三頁話：

* "...the implementation of Hamilton program would imply the geometrization conjecture for closed three-manifolds....In this paper we carry out some details of Hamilton program."

Grisha後又來登咗兩篇文章補充， 但到底佢有無完全證明龐加萊猜想，就好難講；佢短短三篇文，非常難理解，好多專家研究到現今，先至出咗幾篇幾百頁嘅論文.
總之，佢貢獻好大，好關鍵。

Grisha 係2003年春天，訪問咗麻省理工學院一個星期，跟住訪問紐約石溪州立大學兩個星期，講咗十幾場報告。

Grisha嘅一啲構築嘅啟發來自量子場論、重整群理論 （見 p.3， The entropy formula for the Ricci flow and its geometric applications， Gregory Perelman， November，2002 ）; 但佢無詳細講清楚。

結果？
---

各方專家嘅解讀：

* John Milnor
* Richard Hamilton: Plenary Lecture, ICM2006
* Huai-Dong Cao and Xi-Ping Zhu "A Complete Proof of the Poincaré and Geometrization Conjectures - application of the Hamilton-Perelman theory of the Ricci flow" Asian Journal of Mathematics
* Bruce Kleiner, John Lott Notes and commentary on Perelman's Ricci flow papers
* John Morgan and Tian Gang Ricci Flow and the Poincare Conjecture

花邊新聞
----

* Grisha Perelman 早睡早起。 Grisha Perelman好少使錢。
* Poincare 過目不忘。

參考
--

* 龐加萊生平

* 國際數學人大會新聞發佈："Information about Grigori Perelman, Fields Medal winner"

* Last but not least: Grisha Perelman 嘅論文: www.arXiv.org/find/math
| How to read a taxoboxHow to read a taxobox**早園竹** |
| --- |
| 喺北戴河奧林匹克大道公園入面種嘅早園竹喺北戴河奧林匹克大道公園入面種嘅早園竹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物綱 Monocots |
|
|
|
|
| （未分級） | 鴨跖草分支 Commelinids |
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
| 亞科 | 竹亞科 Bambusoideae |
| Supertribe: | 竹總族 Bambusodae |
| 族 (*tribus*): | 竹族 Bambuseae |
| 亞族 (*Subtribus*): | 竹亞族 Bambusinae |
|
| 屬 | 剛竹屬 *Phyllostachys* |
|
|
|
|
|
|
|
| 種 | **早園竹 *P. propinqua*** |
|

 |
|
| 二元學名 |
| ***Phyllostachys propinqua***McClure |
|
|
|
|
|
|
|
|
|
|
|
|
|
|
|

**早園竹**（粵拼：zou5 jyun4 zuk1；學名：*Phyllostachys propinqua*），又嗌**早竹**、**沙竹**（saa1 zuk1）、**桂竹**（gwai3 zuk1）、**雷竹**（leoi4 zuk1）、**燕竹**（jin3 zuk1），係禾本科剛竹屬嘅落葉竹本植物，喺中國華東三省同兩河地區、京津唐、山東、廣西、貴州、湖北先至搵到。

樣
-

植株高6～8m，胸徑3～4cm，中間每隔1～2dm就有分節，而且多數一邊腫脹；一般新稈深綠，分節位紫啡色。葉長7～16cm，闊1～2cm，樣近似披針。

用途
--

植株主要用嚟整編織同綠化植株、庭院植物用途，成隻竿可以整柄材或晾衫架用。

連出去
---

* 早园竹 农业农村部管理干部学院
* 早园竹的栽培管理 中国花卉网
2019年-2023年寰宇殯儀館
2012年-2017年福澤殯儀館
2007年-2012年世盛殯儀館
2002年-2007年永恆殯儀館
**紅磡市立殯儀館**（英文：**Hung Hom Public Funeral Parlour**）係香港主要嘅殯儀館之一，位於九龍紅磡暢行道6號，政府成立嗰陣定位做香港唯一嘅公眾殯儀館。由於殯儀館使用率偏低，2002年開始招標畀私營公司經營，每次為期五年，係香港唯一由食物環境衞生署招標經營嘅殯儀館，2002年到而家曾經由四間公司營運，用過四個唔同嘅殯儀館名。2017年3月31號福澤殯儀館嘅營運權屆滿之後，政府為殯儀館進行為期一年嘅維修工程，2018年重新公開招標，由東華三院投得由2018年11月起共5年嘅營運權，並命名做「寰宇殯儀館」，2019年3月正式啟用。

歷史
--

「市政局紅磡公眾殯儀廳」喺1978年啟用；1983年改名做「紅磡市立殯儀舘」，設有三個禮堂並免費畀死者家屬用來做「惜別亭」。後來政府鑑於使用率偏低，改為公開招標形式外判畀私營機構經營，並規定中標者需要為清貧家庭提供廉價殯儀服務，終於喺2002年由永恆殯儀有限公司以2000萬元投得首個經營權，並正式改名做「永恆殯儀舘」，之後再幾度易手，分別喺2007年改名做「世盛殯儀館」，同喺2012年改名做「福澤殯儀館」，2019年再改名做「寰宇殯儀館」。

殯儀館名
----

### 公眾殯儀館時期

* 市政局紅磡公眾殯儀廳（1978年6月7號—1983年）
* 紅磡市立殯儀館（1983年—2002年）

### 政府招標經營時期

* 永恆殯儀館（Perpetual Funeral Parlour）（2002年2月1號—2007年1月31號，永恒殯儀有限公司經營）
* 世盛殯儀館（Sai Sing Funeral Parlour）（2007年3月1號—2012年2月29號，世界殯儀館有限公司經營）
* 福澤殯儀館（Grand Peace Funeral Parlour）（2012年4月1號—2017年3月28號，省港澳陵園禮儀有限公司經營）
* 寰宇殯儀館（Global Funeral Parlour）（2019年3月20號—2023年，東華三院經營）

參考
--

1. ↑  食物環境衞生署持牌殯儀館
2. ↑  〈東華三院寰宇殯儀館裝修工程開工大吉儀式〉 (PDF). 原著 (PDF)喺2019年2月12號歸檔. 喺2019年2月12號搵到.
3. ↑  經營權屆滿　紅磡福澤殯儀館停運
| How to read a taxoboxHow to read a taxobox**紅背山麻桿** |
| --- |
| 喺鄉下山旮旯地方先至搵到嘅紅背山麻桿喺鄉下山旮旯地方先至搵到嘅紅背山麻桿 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Chamaesyce |
|
|
|
|
|
| 屬 | 山麻桿屬 *Alchornea* |
|
|
|
|
|
|
|
| 種 | **紅背山麻桿 *A. trewioides*** |
|

 |
|
| 二元學名 |
| ***Alchornea trewioides***(Benth.) Müll.Arg. 1865 |
|
|
|
|
|
|
|
|
|
|
|
|
|
|
|

 **紅背山麻桿**（粵拼：hung4 bui3 saan1 maa4 gon1）
（學名：*Alchornea trewioides*），又嗌**紅背娘**（hung4 bui3 noeng4），係大戟科山麻桿屬嘅常綠灌木，喺中國廣東、廣西、湖南南邊、江西贛州、福建三明、漳州、龍巖一帶、海南、香港、澳門、泰國北邊、越南北邊、日本琉球群島一帶嘅海拔15～400m嘅沿海平原或內陸山地矮灌木林或疏林、石灰岩山林入面先至搵到。

樣
-

植株高1～2m。細枝有短嘅軟毛，後嚟變冇毛。葉互生，似心形或蛋形。花頂生或生喺葉杈位，其中花公屬穗狀花序，苞片似三角形，冇毛，中間有關節；花乸屬總裝花序，苞片似窄三角，有軟毛；每年3～5月開花。果屬蒴果，似波子噉，皮淺啡色，有瘤體；每年6～8月結果。

用途
--

佢啲枝葉可以煎水用嚟藥用，但凈限外用。

連出去
---

* 紅背山麻桿 樹木谷
* 紅背山麻桿 柴娃娃植物網
* 紅背山麻桿 澳門生物資料庫
* 红背山麻杆 Alchornea trewioides (Benth.）Müll. Arg. 深圳植物志
| How to read a taxoboxHow to read a taxobox**紅背蜘蛛** |
| --- |
| 紅背蜘蛛乸紅背蜘蛛乸 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 節肢動物門 Arthropoda |
|
|
|
|
|
|
|
| 綱 | 蛛形綱 Arachnida |
|
|
|
|
|
| 目 | 蜘蛛目 Araneae |
|
|
|
|
|
|
|
|
| 科 | 姬蛛科 Theridiidae |
|
|
|
|
|
| 屬 | 寇蛛屬 *Latrodectus* |
|
|
|
|
|
|
|
| 種 | **紅背蜘蛛 *L. hasselti*** |
|

 |
|
| 二元學名 |
| ***Latrodectus hasselti***Thorell, 1870 |
|
|
|
|
|
|
|
|
|
|
|
|
|
|
|

**紅背蜘蛛**（學名：*Latrodectus hasselti*）又嗌**赤背寡婦蛛**、**印度赤背蜘蛛**、**赤背蛛**，係姬蛛科寇蛛屬下面一個種。

紅背蜘蛛有劇毒，身長喺2至8mm之間，背部有個紅色印，攻擊性極強，被咬中5分鐘後傷口開始發熱發痛，如果冇血清醫，半個鐘頭可以致死。自1955年以來，得一單案例係因為畀紅背蜘蛛咬傷而死，發生喺2016年4月[未記出處或冇根據]。

紅背蜘蛛鍾意棲息喺黑暗乾燥嘅地方。紅背蜘蛛乸會喺交配後將消化液唧入隻公嘅身體然後食咗佢。研究指紅背蜘蛛乸有2至3年命，紅背蜘蛛公得6至7個月命，有83%嘅紅背蜘蛛公未交配之前就死咗。

紅背蜘蛛主要產於澳洲，但係隨住人嘅遷移，家下已經喺日本橫行，侵入臺灣之後，成為臺灣最毒嘅蜘蛛。

攷
-

|  |  |
| --- | --- |
|  | 維基同享有多媒體嘅嘢：
**Latrodectus hasselti**（類） |

|  |  |
| --- | --- |
|  | 維基物種有資料講：***Latrodectus hasselti*** |


|  |  |
| --- | --- |
|  | 維基辭典有呢個詞嘅解釋：**en:紅背蜘蛛** |

1. ↑  〈澳洲毒蜘蛛橫行日本全國〉 (繁體中文). 聯合新聞網. 2012-11-14.
尼米茲號航空母艦
**尼米茲號航空母艦**（**USS Nimitz CVN-68**）係一艘隸屬於美國海軍嘅核動力航空母艦，亦係一系列尼米茲級核動力航空母艦嘅第一艘。尼米茲號於1972年5月13號正式下水，其艦名承襲自第二次世界大戰期間曾任美國海軍太平洋艦隊指揮官嘅契斯特•尼米茲海軍五星上將，該艦目前仍係美國海軍重要嘅打擊武力平台，亦係迄今為止全世界最大型嘅軍艦之一。

簡史
--

### 1970年代

尼米茲號於1976年7月7號部署至地中海，跟隨嘅軍艦有巡洋艦南卡羅萊納號同加利福尼亞號，呢個係10年來美國首次喺地中海部署核動力軍艦。喺平靜無事嘅巡航後尼米茲號於1977年2月7號回到諾福克。 1977年至1978年間嘅巡航亦同樣平靜，但喺1979年9月10號展開嘅第三次嘅巡航中，尼米茲號投入咗鷹爪行動任務，呢個係一個為解救伊朗人質危機中於伊朗首都德黑蘭被扣留嘅美國人質，而發動嘅軍事行動。呢次任務由於參與嘅直升機墜毀於沙漠中而告失敗，之後尼米茲號於1980年5月26號回到美國。

接下來嘅幾年喥，喺一次意外中，一架EA-6B徘徊者式電子反制機墜毀喺甲板上，造成14人死亡、45人受傷。

### 1980年代

喺1981年發生嘅錫德拉灣事件中，當尼米茲號嘅機隊喺錫德拉灣上空進行飛行訓練時，兩架F-14雄貓式戰鬥機遭遇利比亞戰機嘅攻擊，喺仲擊時擊落咗兩架利比亞戰機。

尼米茲號於1987年更換母港至華盛頓州嘅布雷默頓（Bremerton）。

### 1990年代

1991年2月25號尼米茲號前往波斯灣參加海灣戰爭以接替遊騎兵號航空母艦，並於1991年8月24號返回。並於1993年再次部署至波斯灣數個月以接替小鷹號航空母艦。喺1996年嘅3月嘅台灣海峽飛彈危機中，尼米茲號被派遣至台灣海峽巡邏，以表示反對中國動武嘅立場。

喺1997年9月1號，尼米茲號於環繞世界一週嘅巡航後回到維吉尼亞州嘅紐波特紐斯（Newport News），進行服役壽命延長計畫（Service Life Extension Program），工程一直持續到2001年6月25號才結束，接著尼米茲號改變母港至加州嘅聖地牙哥。

### 2000年代

艦上電子戰中心
喺2003年4月，尼米茲號前往波斯灣接替林肯號航空母艦，以支援美伊戰爭。

尼米茲號於2003年11月2號回到聖地牙哥進行計畫中嘅保養同維修，並再次於2005年5月部署至波斯灣，喺平靜無事嘅巡航後於2005年11月8號返回。呢次部署被詳細記載喺美國公共電視台嘅《航空母艦》系列電視紀錄片。

### 2010年代

2010年2月，尼米茲號航空母艦到訪香港進行補給。

2010年底，尼米茲號轉移到華盛頓州布萊莫頓（緊鄰西雅圖）嘅干船塢進行為期一年嘅維修同改進。然後，佢將進駐新嘅母港艾弗萊特（亦緊鄰西雅圖），佢將替代林肯號航母喺太平洋艦隊中嘅角色。

2013年5月，尼米茲號到達南中國海，美軍宣稱目的係「確保海上安全同戰區合作」。

其它
--

數位化後嘅艦橋儀表
* 1980年上映嘅美國科幻電影《核子母艦遇險記》（*The Final Countdown*）冚唪唥係喺尼米茲號上取景拍攝。

註釋
--

參攷
--

相關條目
----

* 美國海軍航空母艦一覽

外部連結
----

* 尼米茲號官方網站（美國海軍）（英文）
* 美國公共電視台《航空母艦》系列電視片
**十三行路**（「行」字有陰上變調，粵拼：sap6 saam1 hong2 lou6）係中國廣東省廣州市入面嘅其中一條一般嘅馬路，喺荔灣區入面，成條馬路係東西走向。西邊從杉木欄路同長樂路嘅交界開始，一直向東去到人民南路嗰頭。

概要
--

全長315米，闊12米，1車道。成條路係單行綫，凈係可以從東邊向西邊行。

名
-

呢條馬路係因為清朝中葉嗰時，呢度搞咗半官半商嘅「十三行」呢間外貿仲介機構先至改咗噉嘅名。

### 所謂「十三行」

內文：廣州十三行
「十三行」之前就係廣州市喺明朝嗰陣嘅一間牙行嘅名，嗰時重可以嗌「卅六行」都得。到咗清朝嘅康熙廿四年（1685年），由於朝廷喺呢度整咗個粵海關，就要求間牙行團體嚟頂住啲官同外商嘅交流，先至改咗嗌「十三行」嘅民。嗰時嘅牙行就分開改嗮嗌「乜洋行」或「乜行」嘅。而入面負責做嘅嘢就包括咗幫外商嚟搞報關、納稅，同外商搞進出口嘅商品業務，同頂住官方睺實嘅外商活動。嗰時嘅「十三」就唔係凈得13間噉解，因為呢條街最多嗰陣有40——50間，最少嗰陣凈係得4間，而道光十七年就啱好有13間。而行商聚會事嘅十三行商公所遺址，就喺而家嘅十三行路中間嗰度。而1926年廣州市政府要求拆城墻嚟起馬路嗰陣，就將呢條路改咗「十三行路」嘅名重一直用到而家。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 杉木欄路、長樂路
* 興隆北路
* **人民中路**、仁濟西路

特色
--

呢條馬路由於有間十三行服裝批發市場同新中國大廈響度，加上附近又有間文化公園，所以每日喺白天嘅7點半開始一直到晚黑嘅23點到，成日都見到運貨嘅人喺度行。一到咗上落班高峰或節假日，更加係人山人海，甚至重逼到爆咁滯。

攷
-

* 广州十三行路-广东地名故事
* 十三行路与十三行

註
-

1. ↑  嗰時嘅「牙行」唔係解釋成鑲牙檔或牙科醫院。
| How to read a taxoboxHow to read a taxobox**尼羅鱷** |
| --- |
|  |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬行綱 Sauropsida |
|
|
|
|
|
| 目 | 鱷目 Crocodilia |
|
|
|
|
|
|
|
|
| 科 | 鱷科 Crocodylidae |
| 亞科 | Crocodylinae |
|
|
|
|
| 屬 | *Crocodylus* |
|
|
|
|
|
|
|
| 種 | ***C. niloticus*** |
|

 |
|
| 二元學名 |
| ***Crocodylus niloticus***（Laurenti, 1768） |
|
|
|
|
|
|
|
|
|
|
|
|
|
|
|

**尼羅鱷**（英文：Nile crocodile）係23種鱷魚當中畀人研究得最多嘅一種。佢係非常強壯嘅大型鱷魚，僅次河口鱷，體色係橄欖綠色到啡色。有黑色嘅斑點同網狀花紋。佢下顎第四齒由上顎嘅 V 字形凹陷中向外面突出。尾巴強而有力，有助於游水。成年尼羅鱷嘅體重可以重達一噸。

分布
--

非洲同馬達加斯加島。主要住響河流同湖泊之中。自公元 9世紀開始，佢已經係人類嘅獵殺對象，因為佢嘅皮響當時係好名貴。目前響尼羅河可以話係已經絕晒種啦。

*C. niloticus*嘅分布

習性
--

尼羅鱷夜晚響水裏面，黎明時就上岸曬太陽。佢哋會捕食羚羊、斑馬、水牛等，亦可以咬死獵豹、豹或鬣狗。甚至可以獵殺河馬、獅子、人類（不過呢三種動物都有能力獵殺鱷魚）。成年鱷會吞石，嗰啲石係起到壓艙物嘅作用，有助響水下面保持平衡。響旱季時，尼羅鱷會匿喺地底下面，直到下一個雨季來臨為止。

繁殖
--

鱷魚乸會響沙質嘅河岸挖窿造巢。每次可以生 25-100 隻蛋。對於呢種鱷魚嘅蛋嚟講，水災同尼羅河巨蜥係最大嘅威脅。

參考
--

* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6

廸士尼動物世界裏面一群鱷魚
尼羅鱷蛋
 *Crocodylus niloticus*
呢篇文講節氣嘅夏至。搵緊天文嘅夏至嘅話，請睇〈**夏至 (天文)**〉。
左方夏至時地球位置，日光正射北回歸線
夏至時，日喺至高位

**夏至**，廿四節氣之一，冬至起計第十二個，立春計起第十個，多數喺西曆6月21號或者6月22號，亦即係太陽響黃經90°嗰日，直射北回歸線。呢一日北半球夜晚最短，日頭最長。因為係咁，古人憑立竿睇日影就曉得呢日最長。而呢日之後日照會越來越短。《月令七十二候集解》：「五月中……夏，假也，至，極也，萬物於此皆假大而至極也。」

若一年以冬至起，夏至則為半年。上古華夏亦會慶祝。以黃曆來計，冬至必為十一月，夏至亦為五月，為午月。端午節可謂夏至慶祝遺留，原本與屈原無關。直至大清時，夏至慶祝為夏節，有放假一日之習。中國部份少數民族，會視為年中嘅新年，同冬至睇齊。

夏至日，日會喺全年至北位，北半球而言，係至高位，南半球而言，係至低位。北極圈內全日白晝，南極圈內全日黑夜。若喺北回歸線，會見日過天頂，立干唔見影。

西洋占星，夏至係巨蟹宮之始。

英文
--

英文稱之為Summer solstice，以為夏日，然而人移居南半球，西洋六月即為南半球冬日，冬夏相反，有人改定義為南半球之Summer solstice喺十二月。故此又要分辨，六月至叫June solstice，十二月至叫 December solstice。

參攷
--

* 《七十二候考》，清·曹仁虎著
* 《月令七十二候集解》，元·吳澄著

|  |  |
| --- | --- |
| Stub icon | 呢篇中國文化文係楔位文。歡迎幫維基百科擴寫佢。睇 • 論 • 改 • 歷 |
日野工場
**日野車廠**（日野自動車株式会社，Hino Motors, Ltd.）係日本一間巴士及貨車製造廠，粵語食字叫**軒佬**，現時係豐田屬下企業。

日野嘅業務喺1917年開始，當年Tokyo Gas and Electric Industry（東京瓦斯電気工業）出第一架貨車。1937年，Tokyo Gas and Electric Industry汽車生產同Automobile Industry Co. Ltd.（自動車工業株式会社）同埋Kyodo Kokusan K.K.（共同国産自動車株式会社）合併成Tokyo Automobile Industry Co. Ltd.（東京自動車工業株式会社）。Tokyo Automobile Industry喺1941年改名Diesel Motor Industry Co. Ltd.（ヂーゼル自動車工業株式会社）。

1942年5月1號，日野（日野重工業）喺Diesel Motor Industry分拆出嚟，當時係出軍用車。1946年開始出巴士同埋貨車，同年改名為Hino Industry Co. Ltd.（日野産業株式会社）。1948年再改名為Hino Diesel Industry Co. Ltd.（日野ヂーゼル工業株式会社）。

1950年代起日野出埋私家車，不過喺1966年日野俾豐田收購之後，日野自1967年起改為專出巴士同埋貨車。

產品（部分）
------

* 日野Liésse‎
* 日野Rainbow
* 日野Blue Ribbon/Blue Ribbon City

睇埋
--

* 日野車體工業

出面網頁
----

|  |  |
| --- | --- |
|  | 維基同享有多媒體嘅嘢：**Hino Motors** |

* 日野（英文）

|  |  |
| --- | --- |
| 權威控制 | 
* VIAF: 266249768
* NDL: 01091351

 |
**粉嶺公路交匯處**，香港公路交匯處之一，喺九龍坑橋頭，就近龍山隧道口，駁住香園圍公路同粉嶺公路，英文叫**Fanling Highway Interchange**。香園圍公路南端，就喺依個交匯處，向北伸無耐就入龍山隧道。交匯處喺九龍坑之西，南華莆之北，塘坑東村之南，和合石東南。

原本大窩西支路入九龍坑有條天橋。之不過要起交匯處，條橋就拆咗，喺南面南華莆同元嶺之間，另起新橋。而交匯處橋底麻笏河道，亦要重建，包括九龍坑尼龍壩。大窩東支路亦重修，駁通粉嶺公路。同時喺交匯處以北，粉嶺公路南行，開咗粉嶺公路巴士轉乘站。由於公路要更多位，大窩西支路亦西移，收地拆咗泰亨同南華莆嘅屋地。

路綫
--

粉嶺公路一直喺大窩谷地平原，呈南北通行。北行向粉嶺，南行向大埔。九廣鐵路火車路喺佢東面，夾喺大窩支東路之間。

香園圍公路，起自粉嶺公路。粉嶺公路北行入香園圍公路北行，喺南華莆主幹泵房處入天橋。對面，香園圍公路南行，有天橋直入粉嶺公路南行。而其他兩個方向，由於山坳窄，又唔可以郁火車路，而車速又高，香園圍公路，就起咗條好長嘅水滴形天橋，橫跨粉嶺公路上便，以便直出直入粉嶺公路。




座標: 22°28′47″N 114°09′15″E﻿ / ﻿22.47961°N 114.1541°E﻿ / 22.47961; 114.1541
**進奏院**（粵拼：zeon3 zau3 jyun2），係由唐朝開始有嘅藩鎮駐京機構，駐紮喺京城長安（依家嘅陝西省西安市）。機構入邊主要係啲進奏官（粵拼：zeon3 zau3 gun1），主要職務係報遞章奏同承轉詔令。名義話係藩鎮同中央間嘅聯絡機搆，實際就係藩鎮蒐集中央同其他地方啲資訊嘅情報機構。

名
-

原機構係叫作「上都邸務」（粵拼：soeng6 dou1 dai2 mou6）、「留後使」，係指藩鎮派駐到長安嘅代表，而喺大曆十二年（777年）五月俾人改名成「上都進奏院官」  。改名後啲一般人，仲係照舊將進奏院叫做「邸」或「留後院」，而將啲進奏官叫作「邸吏」（粵拼：dai2 lei6）。

沿革
--

大曆十二年（777年）改成上都進奏院後，係作為各州藩鎮官員在京嘅寓所 ，多數起喺東市周邊嘅崇仁坊同平康坊。進奏院度設有進奏官，任務係向朝廷報告所屬鎮嘅情況，所以會有邸報，使費係由地方承擔返。到宋初延續返唐制，亦設咗進奏院，置進奏官。

喺宋太宗太平興國六年（981年），當局設立咗都進奏院，強化咗對各州府進奏官嘅控制，係以京朝官監領。到南宋就轉屬咗門下省給事中，蒙元時代終結咗呢個體制。

運作
--

唐朝啲進奏院係集中喺長安城東市週邊嘅幾個坊，其中係最多喺最繁華嘅崇仁坊同平康坊。據收尾學者嘅研究，隨著大明宮同興慶宮嘅落成，嗰陣時以東市為中心喺朱雀街東，係形成埋貴族同官僚嘅集中居住區。咁一嚟呢一帶喺唐後期，就成咗長安城各種情報嘅集中地，所以啲進奏院都揀埋喺度駐紮，啲進奏官日常就方便去刮料兼同權貴們打同通。

### 行政

進奏官都係由藩鎮委派嘅，唔隸屬中央。不過御史臺就有設一個台巡驅使官，進奏官照規例喺公務上係應向佢通報，定時每日到御史臺度「承應公事」。

### 日常活動

進奏院嘅任務唔係得接待、傳達、溝通幾樣。喺唐朝進奏院最多嘅時候有成四五十個，係有大班嘅屬員常駐，仲會置埋屋，包埋二奶，收埋啲女眷，流連啲煙花柳巷，做埋啲生意。最早嘅匯票——飛錢，就係呢段時期啲進奏院搞嘅，係方便返自己地頭嘅商人到京城交易而開展嘅業務：

商人到埠做完生意後，就去自己地方派駐嘅進奏院度，存入自己手頭得到嘅啲金屬幣收入。進奏院就會開返聯單式嘅文牒或公據，載明交錢人嘅名堂、入數嘅數額，仲有預攞錢嘅機搆名同地點，一聯交返到商人手，一聯會寄返所轄嘅地方本部。商人以一紙憑據即可隨時隨地兌換現錢。等商人走嘅時候亦可以再憑證兌換返啲現錢。史稱：「以輕裝趨四方，合券乃取之，號『飛錢』。」。

而進奏院嘅一項主要任務就係為啲藩鎮蒐集返啲情報，自己仲有埋一套通訊系統，不過主要仲係利用返官驛嘅設備 。時人係話進奏院「能傳萬里之音，不墜九霄之命」，呢種情況令到啲節度使，有時喺朝命未正式下達前，早就知道嗮公文啲內容。進奏院搞情報任務，主要會有下底嘅幾樣 ：

1. 由公開途徑傳抄朝廷發布嘅「報狀」，製作成「進奏院狀報」 報返俾節度使。呢種報刊係主要嘅收料渠道，幫助返節度使掌握到朝廷嘅政治、經濟、軍事甚至係皇室動向。
2. 進奏官自己係會用收買、拉攏等手段，靜雞雞咁刺探情報 。
3. 組織啲集團搞暗殺等地下活動，進奏院呢陣時會擔當埋行動指揮嘅據點中心。

紀事
--

進奏院同藩鎮係互助互信嘅關係，經常為藩鎮爭取到最大嘅利益。喺文宗太和七年（833年），朝廷加盧龍節度使楊志誠為檢校吏部尚書，進奏官徐迪抗議話：「軍中不識朝廷之製，唯知尚書改僕射為遷，不知工部改吏部為美，敕使往，恐不得出。」 而遇著地方政權抗命，朝廷都會搵返進奏官開刀，好似喺大和元年（827年）成德節度使王庭湊幫助咗李同捷嘅叛亂，朝廷跟著就落旨話：「其上都進奏院，宜令御史台、京兆府切加守捉，禁其出入，待敕後處分。」

參考同埋註
-----

1. 1 2  中國歷代職官辭典 賀旭志, 賀世慶. 中國社會出版社, 2003
2. ↑  隋唐間諜機構 互聯網檔案館嘅歸檔，歸檔日期2021年2月20號，. 軍事間諜（上）邢春如，李穆南，竭寶峰，劉心蓮 遼海出版社 2007-09-01 2007-09-01
3. ↑  《唐會要》，卷七八《諸使雜錄上》，1702頁，上海，上海古籍出版莊，2006
4. ↑  唐、宋進奏院比較硏究 北京師範大學歴史學院 李永 新材料、新方法、新視野：中國古代國家和社會變遷：國際研究生學術論壇論文集 2013
5. ↑  《文獻通考·職官十四》：「唐藩鎮皆置邸京師，以大將主之，謂之上都留後。」
6. ↑  宋敏求《長安志》記載：「（崇仁坊）北街當皇城之景風門，與尚書省選院最相近，又與東市相連……因是一街輻輳，遂傾兩市，晝夜喧呼，燈火不絕，京中諸坊，莫之與比。」（《長安志》卷8《崇仁坊》，《叢書集成初編》第3210冊）
7. ↑  中國古代的「駐京辦事處」:進奏官狐假虎威 2010-05-11光明日報
8. 1 2  古代"驻京办"：唐朝最兴盛 拉动京城消费 2015-03-24 来源：中国新闻网
9. ↑  中國歷代經濟簡史 崧博 大佳網, 2018-01-25
10. ↑  不過入數並唔會全部押運返當地供商人提取。進奏院需要提取部分入數，作為地方政府向朝廷上繳嘅賦稅；地方政府自己就唔使再車過一次啲錢銀入京城。
11. ↑  中国古代驿站与邮传 臧嵘， 商务印书馆，1997-09
12. ↑  第二章 中国古代的间谍（特务）组织 互聯網檔案館嘅歸檔，歸檔日期2021年2月20號，. 尔虞我诈：中国古代四千年谍海风云 赵英著. 北京：中国社会科学出版社，2016.6
13. ↑  又叫做《開元雜報》，新聞史家們認為呢個刊物，就係中國大陸嘅第一份新聞紙。
14. ↑  淄青進奏院就曾向本鎮密報判官高沐「潛通朝廷」。公元930年九月，四川進奏官蘇願打聽到安重誨想發兵進攻西川，馬上向孟知祥報告：「朝廷欲發大兵討西川」。
15. ↑  《資治通鑒》卷二四四
16. ↑  《冊府元龜》卷123《帝王部》

睇埋
--

* 進奏院狀
尼紮米
**尼紮米·卡扎偉**，全名**尼扎米·阿丁·阿布·穆罕默德·伊勒亞斯·伊本-扎吉·伊本-穆罕默德**（Nizām ad-Dīn Abū Muhammad Ilyās ibn-Yusūf ibn-Zakī ibn-Mu'ayyad），係 12 世紀嘅波斯詩人，響波斯文學中最偉大嘅浪漫詩人，佢為波斯詩帶嚟口語化同現實主義嘅風格。

生平
--

哈克英-尼紮米為伊朗寫嘅名言
佢出生於佔賈(Ganja) （波斯帝國嘅一個區），尼紮米私人生活背景好少,因為佢唔想暴露自己嘅私人生活。

#### 父母

父親名係Yusufis，母親名係Ra'isa，係庫爾德人。 有的來源話，佢嘅父親有可能喺伊朗中部庫姆附近嘅一個村莊嘅人。尼紮米被多次提及為波斯人或者伊朗人。

教育
--

尼紮米興將卑大家尊嗌做哈克英「Hakim」意思"聖人"，佢既係一位博學嘅詩人，也係一位抒情同感性風格嘅大師。 佢堅強嘅性格、社會敏感性同對口頭同書面歷史記錄嘅了解，以及佢豐富嘅波斯文化遺產，將前伊斯蘭同伊斯蘭伊朗團結起來，創造了文學成就嘅新標準。 作為當時伊朗文化嘅產物，佢不僅喺前伊斯蘭同伊斯蘭伊朗之間架起了一座橋樑，而且喺伊朗同整個古代世界之間架起了一座橋樑。

作品背景影響同文壇
---------

根據文學學者-- Chelkowski 嘅說法，「似乎尼紮米最喜歡嘅消遣係閱讀 菲爾多西嘅不朽史詩 Shahnameh（國王之書）」。尼紮米提到「菲爾多西係Sage（哈克英-聖人）同 英明/明智（達那）以及偉大嘅語言大師，善於裝飾了好似新新娘一般嘅文字。」尼紮米喺佢嘅三部史詩 Haft Peykar、Khosrow 同 Shirin 以及 Eskandar-Nameh 中使用了 Shahnameh 作為來源。

### 著作

尼紮米嘅所有作品都完全用波斯語或波斯語創作，甚至沒有任何其佢語言嘅詩句。

尼塊瓷磚描繪咗伊朗史詩中的一個著名場景，被稱為 Khamsah(卡馬沙) 或尼紮米的五個故事，由 12世紀伊朗詩人**尼紮米·卡扎偉**所寫。尼首詩係關於薩珊王朝(Sasanian monarch)君主庫斯勞(Khusraw),同亞美尼亞公主希琳(Shirin)嘅熱情求愛。
* Khamsa 或 Panj Ganj 係尼紮米嘅主要詩歌作品，佢最出名嘅係一組五首長篇敘事詩，稱為 Khamsa（خمسه，"Quintet or Quinary"）或 Panj Ganj（"五寶"）：尼紮米最出名嘅詩歌係佢嘅五首長篇敘事詩，尼些詩已被保存下來。

  

喺後來嘅幾個世紀裡，Khamsa 係波斯同莫臥兒宮廷中用彩繪縮影繪製嘅奢華手稿嘅熱門

主題。

* Makhzan-ol-Asrâr（"神秘嘅寶庫或倉庫"），1163 年（有些日期為 1176 ）

* Khosrow o Shirin（'Khosrow 同 Shirin'），1177–1180

* Leyli o Majnun（'Layla 同 Majnun'），1192

* Nizami 的 Khamsa（五重奏）或者Ganja 係15 世紀 Nizami 到 15 世紀末，波斯詩歌手稿通常用一種稱為 nasta'liq 的腳本書寫，尼係一種優雅、流暢嘅書法形式。 尼份手稿喺仿古使用更直線嘅納斯赫文字方面有些唔同尋常。 儘管如此，尼份手稿嘅繪畫風格與蘇丹哈利勒·阿克·曲雲魯統治時期(Sultan Khalil Aq Quyunlu)（卒於 1478 年）喺設拉子製作嘅手稿中的畫作相似，尼表明係較早嘅讚助人手下複製嘅，但插圖係喺阿克·曲雲魯(Aq Quyunlu)時期描述。Eskandar-Nâmeh（"亞歷山大之書"），1194 年或 1196-1202 年

* Haft Peykar（"七美女"），1197

對波斯文化嘅影響力
---------

尼紮米嘅作品對波斯文學隨後嘅發展產生了巨大嘅影響，Khamsa 成為後來波斯詩歌（以及其佢伊斯蘭文學）模仿嘅模式。尼紮米嘅遺產喺伊斯蘭世界中被廣泛感受到，佢嘅詩歌影響了波斯語、阿拉伯語、土耳其語、庫爾德語同烏爾都語詩歌以及許多其佢語言嘅發展.

喺波斯縮影中，尼紮米詩歌中嘅故事與 菲爾多西 嘅 Shahnama 嘅故事一起係最常被說明嘅文學作品。 根據大英百科全書：內紮米因其獨創性同清晰嘅風格而喺波斯語國家受到欽佩，儘管佢對語言本身嘅熱愛以及對哲學同科學學習嘅熱愛使佢嘅作品對普通讀者來說很困難。

內紮米喺波斯同西方百科全書如伊斯蘭百科全書、伊朗百科全書、大英百科全書同許多國家嘅東方學家中創作咗佢嘅詩句，許多國家嘅東方學家認為內紮米係一位重要嘅波斯詩人，並稱讚佢係波斯文學中浪漫史詩嘅最偉大代表。

關於佢嘅詩歌朗誦，彼得·切爾科夫斯基（Peter Chelkowski）表示："對佢嘚嘅文學遺產嘅背誦同朗誦一直對伊朗人來講係好緊要嘅，佢嘚對書面同口頭語言嘅力量同態度係複古嘅。即使喺今天，民族對詩歌嘅熱情 喺廣播同電視、茶館、文學社團、日常談話同 Musha'areh 詩歌朗誦比賽中不斷表達。內紮米嘅作品係尼一傳統嘅載體同象徵，因為尼個詩歌普遍性與深刻 - 紮根嘅藝術努力，正義感同對藝術同科學嘅熱情，具有靈性同真正嘅虔誠"。

文獻
--

https://www.last.fm/music/Hakim+Nezami/+wiki

http://en.icro.ir/Events-Abuja/Nizami-Ganjavi

https://www.metmuseum.org/art/collection/search/455024

https://www.vam.ac.uk/exhibitions/epic-iran

https://www.instagram.com/p/CW6MX2Hoh0-/https://www.last.fm/music/Hakim+Nezami/+wiki

http://en.icro.ir/Events-Abuja/Nizami-Ganjavi

https://www.metmuseum.org/art/collection/search/455024

https://www.vam.ac.uk/exhibitions/epic-iran

https://www.instagram.com/p/CW6MX2Hoh0-/
**太極拳**係太極門對其主要拳法嘅總稱呼，屬內家武學。太極拳呢個名幾時開始有已難考正，傳聞係由宋元時代太極張三丰創造，但係現代太極門五大派（陳家太極門、楊家太極門、吳家太極門、武家太極門、孫家太極門）叫渠為太極拳，卻係由武家太極拳始創人武禹襄開始。武禹襄兄長武澄清於舞陽鹽店得到王宗岳所著嘅《太極拳論》。武禹襄見而讀之，潛心研究後，心有所悟，始稱其拳為太極拳。嚮武禹襄叫此拳作太極拳之前，楊家太極拳始創人楊露禪嚮北平教拳嗰陣，此拳曾被稱為**柔拳**、**綿拳**、**化拳**、同**軟拳**。

簡介
--

太極拳係道家武學，行拳嗰陣講究鬆沉圓活，內外一體，周身動靜純以意行。基本戰術同《莊子‧說劍》中所言嘅道門劍學戰術一樣，係「示之以虛，開之以利，後之以發，先之以至 」。先明察敵方嘅勁氣（聽勁），透過唔同心法令敵人勁氣落空又或將之引乜，使敵人因為身法進入敗勢而難以再有效控制自身勁氣身法，直至其虛實畢露，即刻擊其虛處 。

源流
--

太極拳源流嘅講法，主要有兩大流派。第一個，係「陳家溝起源說」，第二個係「蔣發傳陳長興說」。

### 陳家溝起源說

武術史名家顧留馨（渠係陳家太極門重要傳人之一 ）同唐豪認為現代太極拳由陳家溝「炮捶陳家」（即係今日陳家太極門嘅掌門家族）嘅陳王廷所創。依據係《陳氏家乘》之中記載陳王廷一句頗為模糊嘅詩：「晚年造拳自娛」。顧留馨與唐豪憑呢句認為陳王廷所做嘅拳就係太極拳 。

### 蔣發傳陳長興說

楊、吳、武、孫四家太極門嘅人多持此說。呢個學說認為太極拳於明末清初由傳人山右王宗岳傳畀蔣發 。而陳家溝炮捶陳家（即係今日陳家太極門嘅掌門家族）嘅陳長興畀蔣發打敗之後，拜渠為師 。陳長興學成太極拳之後，嚮陳家溝教過少數弟子，但係陳家族人認為渠拜外族人為師，所以禁止渠再嚮陳家溝教拳。自此，陳家溝中只有陳長興同渠少數嘅弟子識得此拳 。直至陳長興弟子楊露襌（楊家太極門宗師）以太極拳威震京城（北平）嘅消息傳到陳家溝之後，族人意識到此拳嘅利害，先至找陳長興教太極拳。但係陳長興當時年紀已老，好難再教渠地全套太極拳，所以只好將太極拳心法招式儘量容入陳家炮捶之中。呢套拳，就係今日陳家太極門嘅「頭套拳」。

### 蔣發創立趙堡太極門說

呢個學說係由趙堡太極門一系所持。同《蔣發傳陳長興說》一樣，相信太極拳不知始於何人,武當道人張三丰善於此技。後來由山右王宗岳傳畀蔣發，而蔣發學此拳七年後，返去趙堡鎮，成為趙堡太極門第一代傳人。後來陳家溝陳家第十五世祖，陳家拳小架傳人，太學士陳清萍搬去趙堡鎭，並拜張彥為師，成為趙堡太極門第七代傳人。渠嚮趙堡鎭設館廣收徒，此拳先至傳出趙堡鎭。

參考文獻
----

1. ↑  孫祿堂著，《太極拳學》，1942 年，第 1 頁。
2. ↑  顧留馨著，《太極拳術》（ISBN 962-04-0401-7），中國圖書刊行社，1985 年，第 365 頁。
3. ↑  許禹生《太極拳勢圖解》第五章《太極拳之流派》。
4. ↑  吳圖南講授，馬有清編著，《太極拳之研究》（ISBN 962-07-5024-1），商務印書館（香港），2005 年，第 88, 89 頁。
5. ↑  楊班候，《太極拳九訣》之「五字經訣」。
6. ↑  陳照奎講授，馬虹整理，《陳氏太極拳體用全書》（ISBN 7-5434-0288-2/G‧239），河北教育出版社，1989 年，第 2 頁。
7. ↑  顧留馨著，《太極拳術》（ISBN 962-04-0401-7），中國圖書刊行社，1985 年，第 350 頁。
8. ↑  于志鈞教授著，《太極拳正宗》（ISBN 962-436-219-X），1999 年，第 35 頁。
9. ↑  李璉著，《楊少候太極拳用架真詮》（ISBN 7-5009-2344-9），北京：人民體育出版社，2002 年，第 19 頁。
10. ↑  吳圖南講授，馬有清編著，《太極拳之研究》（ISBN 962-07-5024-1），商務印書館（香港），2005 年，第 51 頁。
11. ↑  香港趙堡太極拳總會網站：太極拳源流
**《進擊吧，少女！》**（粵拼：zeon3 gik1 baa6 siu3 neoi5，簡化字：**进击吧，少女！**，英文：*Goal! Girls*），係2018年中國網絡電影，陳小桃執導，李莎旻子、李祥祥領銜主演，北京華誠傳媒、上海騰訊企鵝影視、映美傳媒、悅多文化傳媒（北京）有限公司出品。呢齣戲以校園體育運動做題材，講排球少女齊可燃幫一支就來解散咁滯嘅球隊翻生。2017年4月23號喺杭州開拍，5月5號殺青，2018年6月8號上晝10點喺騰訊視頻首播。

劇情
--

生於排球世家嘅天才少女齊可燃（李莎旻子飾），自細受阿媽嘅薰陶，鍾意打排球，立志做排球員。但係可燃阿媽喺一次排球比賽心臟病死咗，所以阿爸好早就反對可燃打排球。可燃初初讀大學，偷偷地報名參加咗大學嘅排球隊，不過基礎太差差啲入唔到。

陵川隊戰績一直都水皮，學校又不斷施壓，令球隊就來解散。喺練習賽輸畀銘傳隊之後，陵川隊長鍾若珊（高藝蝶飾）向教務主任承諾，若果全國聯賽冇好成績就解散球隊。可燃嘅出現，令原本人心渙散嘅排球隊慢慢團結，班隊員互相鼓舞，每個人練成自己嘅必殺技。可燃嘅球技亦迅速提升。

全國聯賽正式開鑼。陵川隊2:0輕鬆淘汰櫻蘭隊，但係慶功宴過後未能及時返回寢室，觸犯校規，俾校方再次施壓。教務主任向若珊最後通牒，聯賽入唔到三甲就解散球隊。一直瞞住阿爸偷偷打波嘅可燃亦因呢件事穿煲，令阿爸好嬲。淘汰賽第二輪，陵川隊面對德化隊。可燃狀態唔好頻頻失誤，若珊將可燃換走，卒之都係能夠2:0贏波。可燃逐漸明白團隊精神好緊要。

之後陵川隊贏咗樓芝隊，晉級四強。可燃獲得阿爸認可。之不過喺呢場比賽臨尾，可燃意外受傷，輕微骨裂。醫生建議可燃三個月內避免任何劇烈運動。可燃難免失落。

準決賽，陵川隊再次同銘傳隊交鋒，先輸一局。可燃帶傷上陣，將局分扳成1:1。第三局，銘傳隊派出王牌選手川奈亞（崔龍珠飾），雙方交鋒激烈，一時難分勝負。銘傳隊攞到賽點，但可燃嘅扣殺將比分扳平，而可燃亦再次受傷。最後一球，受傷嘅可燃接球失誤，卒之陵川隊細分24:25輸第三局，局分1:2輸波，四強止步，球隊俾學校解散。

經過全校學生聯名請願保留球隊，教務主任終於鬆口，球隊有得留低。

卡士
--

### 主演

|  |  |  |  |
| --- | --- | --- | --- |
| **演員** | **角色** | **配音** | **介紹** |
| 李莎旻子 | 齊可燃 | 唔適用 | 陵川隊新人，技能係「雷霆萬鈞」 |
| 李祥祥 | 馮飛 | 唔適用 | 陵川隊主教練 |
| 高藝蝶 | 鍾若姍 | 鄭言 | 陵川隊隊長，技能係「流光幻影」 |
| 毛娜 | 王佳佳 | 唔適用 | 陵川隊新人，技能係「魚躍龍門」 |
| 王蒴 | 李曼妮 | 劉晴 | 陵川隊二傳手，技能係「荷魯斯之眼」 |

### 其他演員

|  |  |  |  |
| --- | --- | --- | --- |
| **演員** | **角色** | **配音** | **介紹** |
| 汪安琪 | 琴美 | 姻子 | 陵川隊主力 |
| 李玉琪 | 夏娜 | 萬純 | 陵川隊主力 |
| 崔龍珠 | 川奈亞 | 姻子 | 銘傳隊王牌，技能係「電光火石」 |
| 岳暉 | 教務主任 | 王勇剛 | 陵川學院教務主任 |
| 王子 | 馮聰 | 苗壯 | 馮飛阿爸 |
| 李敬輝 | 齊可燃阿爸 | 高旭東 |  |

幕後
--

* 導演：陳小桃
* 編劇：章文佳
* 剪輯：張銳利、鄭然
* 出品人：孫忠懷、劉長江、吳延、王翰濤
* 總監製：劉榮
* 總策劃：常斌、張余、壽建鋒
* 策劃：姚玲、付娟、鄒通、王曉娟、劉依、余蛟雨、李珂、王娟、曾昭楊
* 總製片人：劉瀧、壽建鋒
* 製片人：李娜、高晗、李昊洺
* 執行製片人：岳暉、李熒熒
* 製片主任：王子
* 執行製片：郭哲君、丁雪峰、金禹萱、任少宸
* 後期導演：陳明俊

註
-

1. ↑  片頭字幕係「王曉濤」。

參考
--

1. ↑  〈燃燒了青春！《進擊吧，少女！》引發熱議〉. 《網易娛樂》. 2018-06-04. 喺2018-06-07搵到.
2. ↑  〈青春競技系列網大首部《進擊吧！少女》今開機〉. 《騰訊娛樂》. 2017-04-24. 原著喺2018-06-12歸檔. 喺2018-06-07搵到.

出面網頁
----

* 進擊吧，少女！嘅新浪微博（需要註冊）
* 《進擊吧，少女！》喺豆瓣嘅資料（大陸簡體）
東鐵綫紅磡站出軌現場
**紅磡站列車出軌**係2019年9月17號喺香港港鐵紅磡站附近發生嘅一次鐵路列車出軌。

事件經過
----

嗰日朝早8點30分左右，一班原定經旺角東站開去紅磡站1號月台嘅港鐵東鐵綫L094次列車，喺就嚟到站嘅時候，第四至第六卡車廂出軌，事故中共有8名乘客受傷。

出事列車
----

出事嘅列車係港鐵東鐵綫嘅「都城嘉慕電動列車」，喺1983年開始用，並且喺1997年做過中期翻新工程。

涉事的列車往紅磡方向嘅車卡組合係：（E81編組）181-281-581-613-213-513-630-230-430-621-221-321（E21編組），其中613、213、513車卡出軌。

路軌損毀
----

事發後，港鐵嘅職員發現紅磡站附近有幾處路軌出現損毀或有裂縫：

* A0+476，近5111點（上行線路軌出現30毫米斷裂，事發時係513及630車廂交接處）
* A0+506，近5112點（上行線路軌出現磨損）
* A0+532，近5114點（渡線路軌出現30毫米斷裂，事發時乃430頭等車廂駛經）

事發後
---

事發後東鐵綫紅磡站至旺角東站一段停駛，落馬洲站開嘅班次縮到大埔墟站，城際直通車（中文：城際直通車）服務暫停。港鐵亦提供接駁巴士來往大圍站同鑽石山站。康莊道南行部份行車線要封閉嚟幫手搶修。

9月18同19號，由於紅磡站1號月台用唔到，港鐵安排一半羅湖站開嘅東鐵綫班次用4號月台，一半班次只去到旺角東站，有啲城際直通車班次取消。

陰謀論
---

由於事發地點鄰近有「永別亭」之稱嘅紅磡市立殯儀館，故此坊間傳言有「831鬼魂」影響鐵路系統運作而令火車出軌。

攷
-

1. ↑  奶茶妹 (2019年9月17號). 〈【港鐵出軌】紅磡站七個小秘密　位於龍脈上？有列車專門運棺材？｜香港01｜開罐〉. 香港01. 原先內容歸檔喺2019年9月20號. 喺2020年1月28號搵到.
**龐丹晶**（粵拼：pong4 daan1 zing1；簡化字：**庞丹晶**；英文：**Jeannie Pang**；1984年9月13號—），主播名**羅丹**（lo4 daan1；簡化字：**罗丹**），模特名**貝兒**（bui3 ji4；簡化字：**贝儿**），係中國大陸嘅電視主持人兼模特，青海西寧人，浙江大學舊生。2001年5月喺青海西寧拍咗幾部MTV短片後出道，2002年8月到2003年12月間曾經喺青海電視台少兒部做過嘢，2004年喺深圳電視台（而家嘅深圳廣播電影電視集團）「青春之星」主持人大賽嘅深圳賽區入面入圍過前十。2006年6月8號試過入選《新京報》屬下嘅時尚生活版封面。2007年轉戰到浙江台州，到台州廣播電視總台（而家嘅台州廣播電影電視集團）嘅財富頻道後做咗《財富新聞》屬下主播。2008年5月喺台州台辭職後，期間一直做過汽車品牌屬下嘅旅遊節目主持人同模特。

2012年11月6號，佢喺廣東廣州嘅廣州廣播電視台做緊經濟頻道（而家係廣州電視台經濟與法頻道）主持時，試過喺當日晚黑《財經新聞》節目入面以偏激言論公開批評廣州人點解講普通話咁差，重話到「廣東人講出嘅普通話令聽嘅人有要去自殺嘅感覺」，有扭曲或胡亂更改憲法嘅嫌疑。事發後引起好多廣州人不滿同猛咁鬧，事發後有網友話佢「發表醜化廣州人同廣州文化嘅言論，阻礙社會文化多元化及多樣性」，亦有網友要求佢道歉。後嚟廣州市文化廣電新聞出版局同廣州廣播電視台班工作人員開會兼表示，將主持人羅丹停播咗三個月處理，佢喺2012年11月6號發佈嘅辱粵言論嘅《財經新聞》節目亦喺事發第二日即刻被刪。羅丹亦冇辦法做主持直到2013年2月6號先至復出。佢噉嘅辱粵事件可以同2012年初嘅孔慶東鬧港人事件相提並論。

攷
-

1. ↑  中國青海美女 - 龐丹晶(50p)
2. ↑  荣誉成果 互聯網檔案館嘅歸檔，歸檔日期2019年8月21號，. 台州广播电影电视集团（总台）
3. ↑  〈台州台的美女主持们［不断添加中］〉. 原著喺2019年8月21號歸檔. 喺2019年8月21號搵到.
4. ↑   YouTube上面嘅嘅影片
5. 1 2  〈嘲粵人普通話令人想死 女主播惹怒廣州人〉. 香港苹果日报. 原著喺2016-08-11歸檔. 喺2016-06-16搵到.
6. ↑  广州台经济新闻 罗丹！！！侮辱粤语 互聯網檔案館嘅歸檔，歸檔日期2016-08-07. 廣東廣播影視網
7. ↑  广州台女主播罗丹原地满血复活 高调复出

出面網頁
----

* 龐丹晶嘅新浪微博（需要註冊）
| How to read a taxoboxHow to read a taxobox**紅苞木** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 虎耳草目 Saxifragales |
|
|
|
|
|
|
|
|
| 科 | 金縷梅科 Hamamelidaceae |
|
|
|
|
|
| 屬 | 紅花荷屬 *Rhodoleia* |
|
|
|
|
|
|
|
| 種 | **紅苞木 *R. championii*** |
|

 |
|
| 二元學名 |
| ***Rhodoleia championii***Hook.f. |
|
|
|
|
|
|
|
|
|
|
|
|
|
|
|

**紅苞木**（粵拼：hung4 baau1 muk6；學名：*Rhodoleia championii*）又嗌**吊鐘王**（diu3 zung1 wong4）、**紅花荷**（hung4 faa1 ho4），係金縷梅科紅花荷屬嘅常綠喬木，喺中國廣東、廣西同香港都可以搵到。

佢係嶺南常見嘅鄉土樹種。香港原生樹，列為保護植物，市內常見。

名
-

紅花荷
由於佢開花時似夏天嘅蓮花，所以啲人嗌佢做「紅花荷」。

吊鐘王
由於佢嘅花樣似吊鐘，加上體積好大下，所以「吊鐘王」個名係噉嚟。

樣
-

植株高30m，樹幹超直。葉三出脈，上邊深綠有光澤，下邊灰白。花屬頭狀花序，紅色，向下耷，花瓣邊乳桃紅，雖樣似吊鐘，但比較大，開花時個樣似夏天時嘅蓮花；每年1月底到3月底開花。

適應環境
----

細樖仔時禁黑墨墨環境，大樖時好鍾意喺有陽光嘅地方生，尤其喺花崗岩、砂頁岩整成嘅紅黃泥同酸性至微酸性紅泥地方生。

用途
--

植株可以做綠籬植物同庭院植物，亦可以做花卉。佢嘅梗可以做木材，色澤比較靚兼結構細，可以做家具、車、船、膠合板同貼面板用材等。

連出去
---

* 红花荷 中國科學院華南植物園
* 低头含羞形似吊钟的红花荷 中國科學院華南植物園
* 紅花荷 樹木谷
* 吊鐘王/紅花荷/紅苞木 可觀自然教育中心暨天文館
* 红花荷 Rhodoleia championii Hook. f. 中国植物志
**紅色警戒3：蘇維埃進行曲**係美國電子遊戲紅色警戒3裏面嘅一首歌。雖然係美國佬作嘅，但係聽起上嚟就富有蘇聯軍樂嘅特色。

歌詞
--

### 俄文版

Наш Советский Союз покоряет  

Весь мир от Европы к Неве на восто-ок  

Над землёй везде будут петь:  

Столица, водка, Советский медведь!  

   

Наш Советский Союз покоряет  

Весь мир от Европы к Неве на восто-ок  

Над землёй везде будут петь:  

Столица, водка, Советский медведь !  

   

Все народы здесь стоят того,  

Что мы все воплотили на свет,  

Благодарный низкий поклон  

От са-мой мо-гу-щес-твенной в мире!  

   

Все народы здесь стоят того,  

Что мы все воплотили на свет,  

   

Благодарный низкий поклон  

От са-мой мо-гу-щес-твенной в мире!  

   

Ааааа, аААаа!  

   

Наш Советский Союз покоряет  

Весь мир от Европы к Неве на восто-ок  

Над землёй везде будут петь:  

Столица, водка, Советский медведь!  

   

Наш Советский Союз покоряет  

Весь мир от Европы к Неве на восто-ок  

Над землёй везде будут петь:  

Столица, водка, Советский медведь!  

   

Ааааа, аААааааа!

### 英文版

Our Soviet Union conquers  

The whole world from Europe to the Neva to the east  

Above the ground everywhere will sing:  

The capital, vodka, the Soviet bear!  

   

Our Soviet Union conquers  

The whole world from Europe to the Neva to the east  

Above the ground everywhere will sing:  

The capital, vodka, the Soviet bear!  

   

To all those around us, it's not worth your while  

If we were to turn you to ashes.  

We thank you profoundly, and bow to you deeply,  

From the mightiest nation in all the world.  

   

To all those around us, it's not worth your while  

If we were to turn you to ashes.  

   

We thank you profoundly, and bow to you deeply,  

From the mightiest nation in all the world.  

   

Ааааа, аААаа!  

   

Our Soviet Union conquers  

The whole world from Europe to the Neva to the east  

Above the ground everywhere will sing:  

The capital, vodka, the Soviet bear!  

   

Our Soviet Union conquers  

The whole world from Europe to the Neva to the east  

Above the ground everywhere will sing:  

The capital, vodka, the Soviet bear!  

   

Ааааа, аААааааа!

### 中文版

我們蘇維埃即將席捲全世界

從涅瓦河一路上經過歐洲再繞回遠東

屆時全球的人們都將高歌

我們的首都，伏特加，蘇維埃之熊!

  

我們蘇維埃即將席捲全世界

從涅瓦河一路上經過歐洲再繞回遠東

屆時全球的人們都將高歌

我們的首都，伏特加，蘇維埃之熊!

  

各國將會認清自己的實力

當我們在各方面都影響全世界以後

感謝的深深一鞠躬

這是來自全球最大的強權向您的致敬!

  

各國將會認清自己的實力

當我們在各方面都影響全世界以後

感謝的深深一鞠躬

這是來自全球最大的強權向您的致敬!

烏拉 烏拉

  

我們蘇維埃即將席捲全世界

從涅瓦河一路上經過歐洲再繞回遠東

屆時全球的人們都將高歌

我們的首都，伏特加，蘇維埃之熊!

  

我們蘇維埃即將席捲全世界

從涅瓦河一路上經過歐洲再繞回遠東

屆時全球的人們都將高歌

我們的首都，伏特加，蘇維埃之熊!

烏拉 烏拉 !
**菊湖**（粵拼：guk1 wu4）係廣州地區舊時，三國時期到大宋年間出現嘅一個湖，位置喺而家大概二沙島北邊嘅珠江主航道附近。佢喺北宋初年入選過羊城八景，叫「**菊湖雲影**」。

名
-

由於三國時期起好個湖時係秋冬時節，加上湖邊四周圍生咗好多野生菊花，所以有「菊湖」呢個名。

史
-

三國時期，吳國刺史陸胤睇到廣州比較近大海，一到秋天出現海水倒灌，搞到珠江水有鹹味。結果陸胤嗌咗軍民喺白雲山鑿咗個濂泉，將水引到西南嘅上下二塘，流到越秀山東邊之後一分為二，其中右邊流去越溪（今日嘅東濠涌），左邊流到菊湖。起好個湖嗰時係秋冬時節。

大唐時期，廣州節度使盧鈞將菊湖整大咗，重嗌軍民起個壩，將白雲山嘅甘溪同東溪整埋一齊，流到菊湖入面。嘥士方面，大概西到中山紀念堂、東到黃華路，南到東風中路，北到越秀山南邊，面積大概4平方里（2km²），差唔多而家一個麓湖咁大。盧鈞起好菊湖之後重喺湖四周圍整咗跑馬車路，湖邊中咗好多木棉花、刺桐同好多花草樹木。 

五代時期，廣州嘅南漢帝國君主劉龑喺菊湖邊起咗甘泉苑，重將個湖改名做**流杯池**。

### 消失

廣州喺北宋初年搞咗一次羊城八景評選，結果菊湖入咗圍。但花冇百日紅，到咗南宋因為天氣乾旱，白雲山啲泉水唔可以流到上下二塘，加上東溪啲水開始斷流，搞到菊湖開始乾涸。雖然個湖乾嗮，但喺之後好長時間入面，廣州啲人都重記得陸胤同盧鈞做出嘅功效而起咗先賢祠。重喺菊湖嘅舊堤岸邊起咗陸公亭同盧公亭。喺清初，著名學者屈大均先至將消失咗400幾年嘅菊湖搵返出嚟。喺大清同民國初年，啲人重可以睇到菊湖個影，連史料都提到佢。

民國初年，菊湖重凈低嘅兩個大遺址——撻子大魚塘同將軍大魚塘，喺1920年代俾廣州市政廳公務局填咗而完全消失嗮。但喺二沙島入面重見到帶有「菊湖」同「雲影」關鍵字嘅街名。

攷
-

* 菊湖——广州古代最大的人工湖 羊城晚报 （2010-07-04）
* 菊湖 广东百科信息网
* 羊城八景 之一菊湖：廣州古代最大的人工湖 北美新浪網 （2010-08-29）

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |